text:
Balkan welaýatynda iş saparynda bolýan hormatly Prezidentimiz, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow bu ýerde Döwlet howpsuzlyk geňeşiniň göçme mejlisini geçirdi. Onda harby we hukuk goraýjy edaralaryň 2018-nji ýylyň birinji aýynda ýerine ýetiren işleriniň netijeleri jemlenildi hem-de ýakyn geljek üçin wezipeler kesgitlenildi.
Mejlisiň barşynda Türkmenistanyň döwlet gümrük gullugynyň başlygy A.Osmanow ýanwar aýynda ýolbaşçylyk edýän edarasynyň alyp baran işleriniň netijeleri hem-de döwlet Baştutanymyzyň gümrük gullugynyň işlerini kämilleşdirmek, Gullugy döwrebap tehniki serişdeler bilen enjamlaşdyrmak boýunça ozal beren tabşyryklarynyň ýerine ýetirilişi barada hasabat berdi.
Döwlet Baştutanymyz häzirki döwürde ýurdumyzyň Ýewraziýa giňişliginde ulag-üstaşyr geçelgesiniň merkezi hökmünde ykrar edilýändigini belläp, gümrük bölümlerinde alnyp barylýan işleriň halkara hukuk kadalaryna laýyk gelmeginiň zerurdygyny nygtady. Şunuň bilen baglylykda, hormatly Prezidentimiz gümrük gullugynyň işini kämilleşdirmek, ony döwrebap derejede enjamlaşdyrmak hem-de işgärleriň hünär derejesini ýokarlandyrmak boýunça yzygiderli çäreleri görmegiň zerurdygyny nygtap, bu gullugyň ýolbaşçysyna birnäçe anyk tabşyryklary berdi.
Belent Serkerdebaşymyz döwletimiziň hem-de halkymyzyň bähbitleriniň goragynda durmak bilen, ýurdumyzyň abadançylygyny we gülläp ösmegini, onuň raýatlarynyň parahatçylygyny we asudalygyny üpjün etmäge gönükdirilen Ýaragly Güýçleriň ähli düzümleriniň ysnyşykly, sazlaşykly işlemeginiň wajypdygyna bu ýere ýygnananlaryň ýene-de bir gezek ünsüni çekdi. Harby we hukuk goraýjy edaralaryň öňünde goýlan wezipeler her bir ýolbaşçydan tabşyrylan işe aýratyn ýokary yhlasly, jogapkärli çemeleşmegi talap edýär diýip, Türkmenistanyň Baştutany aýtdy.
Soňky ýyllarda maddy-enjamlaýyn binýat yzygiderli täzelenýär, Türkmenistanyň Goranmak ministrliginiň Harby-deňiz güýçleriniň üsti döwrebap tehnikalar we harby gämiler bilen ýetirilýär. Bularyň ählisi ýurdumyzyň deňiz serhetleriniň ygtybarlylygyny pugtalandyrmaga gönükdirilen anyk çärelerdir diýip, milli Liderimiz belledi.
Döwletimiz harby gullukçylar we olaryň maşgalalary barada yzygiderli alada edýär. Watanymyzyň merdana goragçylarynyň ýaşaýyş-durmuş şertlerini gowulandyrmak, oňat dynç almaklary, ak ýürekden gulluk etmekleri üçin zerur şertleri döretmek boýunça toplumlaýyn çäreleri amala aşyrylýar. Bu ugurdaky işler mundan beýläk-de dowam etdiriler diýip, hormatly Prezidentimiz belledi hem-de bu düzümleriň gullukçylarynyň hemişe döwletiň howandarlygynda boljakdygyny nygtady.
Habarlar
Türkmenistanyň Döwlet howpsuzlyk geňeşiniň göçme mejlisi
Balkan welaýatynda iş saparynda bolýan hormatly Prezidentimiz, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow bu ýerde Döwlet howpsuzlyk geňeşiniň göçme mejlisini geçirdi. Onda harby we hukuk goraýjy edaralaryň 2018-nji ýylyň birinji aýynda ýerine ýetiren işleriniň netijeleri jemlenildi hem-de ýakyn geljek üçin wezipeler kesgitlenildi.


c: text/html

text:
Baglanyşykly sözleýiş
Türkmen edebi dilinde sözleýşiň birnäçe stili bolup, olar sözleýiş stilleri diýlip atlandyrylýar. Olaryň hataryna gepleşik stili, ylmy stil, iş kagyzlary stili, publisistik stil we çeper edebiýatyň stili girýär.
- Gepleşik stili pikir alyşmaga hyzmat edýär, gündelik, sözleýişde gepleşiklerde we hatlarda ulanylýar. Bu stile erkinlik mahsus bolup, onuň leksikasynda neme, onsoň, ýaňky ýaly sözler köp duş gelýär.
- Ylmy stil habar bermäge hyzmat edip, ylmy işlerde, okuw kitaplarynda, leksiýalarda ulanylýar. Bu stile takyklyk, aýdyňlyk mahsus bolup, onda ylmy terminler, möçberi uly sözlemler agdyklyk edýär.
- Iş kagyzlary stili hem habar bermäge hyzmat edýär. Kararlar, protokollar, arzalar ýazylanda, şu stil ulanylýar. Bu stile resmilik we takyklyk has bolup, onda professional terminler kän gabat gelýär. Onuň leksikasynda kärhana we edara atlarynyň gysgaldylan görnüşleri, habar sözlemleri agdyklyk edýär.
- Publisistik stil, esasan, gazet-žurnal makalalarynda we syýasy-jemgyýetçilik temadaky çykyşlarda ulanylýar. Bu stilde ulanylýan sözler ylmy stile has ýakyndyr. Munda bir topar abstrakt sözlere, syýasy terminlere duş gelinýär, emma dialsktizmler (şiwe sözleri) ulanylmaýar. Çeper edebiýat stilinde çeper obraz arkaly adam aňyna täsir edilýär. Çeper eserleriň dürli janrlarynda ulanylýan bu stile çeper obrazlylyk mahsusdyr. Çeper stilde göçme manyly sözler, täze we könelişen sözler köp duş gelýär. Bu stilde dilde bar bolan ähli grammatik serişdeler ulanylýar.
Sözleýşiň görnüşleri
Bir zat, waka, hadysa hakynda hekaýa etme, beýan etme we pikir ýöretme -- sözleýşiň görnüşleridir. Daş-töweregiňdäki görýän zatlaryň, tebigat, haýwanlar, adamlara barada gürrüň bermegi, beýan etmegi ýa-da öz pikiriňi ýöretmegi sözleýiş hem-de ýazuw üsti bilen ýüze çykarmak bolýar.
-
Suratlandyrma - zadyň, hadysanyň keşbiniň dil üsti bilen ýa-da ýazuw arkaly, göz öňüňe geler ýaly derejede beýan edilmegidir.
Ol orta boýly, semiz, gyzgylt ýüzli, ýogyn adamdy.
-
Hekaýa etme - belli bir hadysany, wakany, sözleýän ýa ýazýan adamyň beýan etmegidir.
Şahyr esli wagtlap, keşdelenip ýazylan harplardan nazaryny sowman, pikirlenip otyrdy.
-
Pikir ýöretme - sözleýän ýa ýazýan adamyň haýsydyr bir zady, hadysa, waka baradaky oýlanmalarynyň, garaýyşlarynyň beýanydyr.
Gurt çagasyndan ekdi bolmaz, diýipdirler, be, sürenine tarap tutdurubermese-de ýagşydyr.
Mysallardan görnüşi ýaly, suratlandyrmada zadyň daş keşbini, sypatyny göz öňümize getirip bilýäris. Hekaýa etmede dowamly hereketi aňýarys, synlaýarys. Emma pikir ýöretmä diňe düşünip, akyl ýetirip bilýäris.

robotstxt: allowed

filter: keep


text:
Hormatly raýatlar we edara-kärhanalaryň ýolbaşçylary!
Awtomobil ulag serişdeleriniň eýeleriniň (gatnadyjylaryň) üçünji taraplaryň öňündäki raýat-hukuk jogapkärçiliginiň hökmany döwlet ätiýaçlandyryş polislary resmileşdirmegiňizi Size ýatladýarys.
Häzirki wagtda, Türkmenistanyň Prezidentiniň 2016-njy ýylyň 11-nji noýabrynda çykaran 14993 belgili Karary bilen «Awtomobil ulag serişdeleriniň eýeleriniň (gatnadyjylaryň) üçünji taraplaryň öňündäki raýat-hukuk jogapkärçiliginiň hökmany döwlet ätiýaçlandyrmasynyň» şertleri halkara standartlaryna laýyk getirildi.
Awtomobil ulag serişdesiniň eýesi (gatnadyjy) Türkmenistanyň çäklerinde ulanylýan ähli awtomobil ulag serişdeleri boýunça öz rayat-hukuk jogapkärçiligini ätiýaçlandyrmaga borçludyr. Awtomobil ulag serişdeleriniň eýeleri (gatnadyjylar) diýilende awtomobil ulag serişdelerini özlerine degişli bolan eýeçilik hukugy, hojalygy ýöretmek hukugy, operatiw dolandyryş hukugy boýunça ýa bolmasa beýleki esaslar boýunça ulanýan edara görnüşli taraplar we şahsy adamlar göz öňünde tutulýar. Hökmany ätiýaçlandyrmasynyň maksady ýol-ulag hadysalary wagtynda ýetirilen zyýanyň öweziniň dolunmagyny üpjün etmekden ybaratdyr. Ýol – ulag hadysasy netijesinde ejir çeken, hökmany ätiýaçlandyryş şertnamasy boýunça tarap bolup durmaýan, şeýle hem zyýanyň ýetirilmegi netijesinde döreýän borçnamalar hakynda Türkmenistanyň kanunlaryna laýyklykda kazyýet tarapyndan üçünji taraplar diýilip ykrar edilen ähli edara görnüşli taraplar we şahsy adamlar, olaryň mirasdarlary (hukuk orun tutarlary) üçünji taraplar diýlip ykrar edilýär.
Awtomobil ulag serişdeleri diýlip Türkmenistanyň Içeri işler ministrliginiň Polisiýanyň ýol gözegçiligi gullugy we awtomobil ulag serişdelerini bellige almagy amala aşyrýan beýleki döwlet edaralar tarapyndan bellige we hasaba alynmaga degişli bolan awtomobil ulaglara (relssiz, ýerüsti, maşyn kysymly dwigatelli awtomobil ulag serişdeleri), tirkeglere we motosikllere düşünilýär.
Awtomobil ulag serişdesiniň eýesi (gatnadyjy) özüniň üçünji taraplaryň öňündäki raýat-hukuk jogapkärçiligini ätiýaçlandyrmasa, awtomobil ulag serişdesiniň ulanylmagyna ýol berilmeýär. Awtomobil ulag serişdesiniň eýeleriniň (gatnadyjylaryň) üçünji taraplaryň öňündäki raýat-hukuk jogapkärçiliginiň hökmany döwlet ätiýaçlandyrmasyna döwlet býujetiniň serişdeleriniň hasabyna maliýeleşdirilýän edaralar we umumylykda peýdalanylýan ulaglaryň hyzmatlary üçin nyrhlar döwlet tarapyndan düzgünleşdirilýän kärhanalar we amortizasiýa möhleti geçen awtomobil ulag serişdeleri degişli däldir. Ätiýaçlandyryş şertnamasy bir senenama ýyla, ýagny 1-nji ýanwardan 31-nji dekabra çenli möhlete, 1-nji ýanwardan soň Türkmenistanyň çägine täze getirilen awtomobil ulag serişdeleri barada bolsa, olar satyn alnan pursatdan başlap degişli ýylyň 31-nji dekabryna çenli möhlete baglaşylýar.
Ätiýaçlandyryş şertnamasy baglaşylan mahaly jogapkärçilik möçberiniň 10 göterimi möçberinde franşiza bellenilýär. Şunda, Ätiýaçlandyryjy franşizanyň möçberinden geçýän zyýan üçin jogapkärçilik çekýär.
Ýol-ulag hadysasy üçünji adamlaryň ölmegine, maýyp bolmagyna ýa-da olaryň saglygyna başga bir görnüşde şikes ýetmegine, şeýle hem olaryň emläginiň zaýalanmagyna ýa bolmasa ýok edilmegine elten halatynda Ätiýaçlandyryjy ätiýaçlandyryş öwezini doluş tölegini töleýär.
Kazyýetiň Ätiýaçlandyrýanyň jogapkärçiligini belleýän çözgüdi güýje girenden ýa-da Ätiýaçlandyrýanyň üçünji tarapyň öňündäki jogapkärçiligini Ätiýaçlandyryjy bilen deslapdan ylalaşyp boýun alandan soň, hökmany ätiýaçlandyrmasynyň şertleri bilen göz öňünde tutulan ähli gerekli resminamalar toplanandan soň, 7 (ýedi) bank gününden gijä galman ätiýaçlandyryş öwezini doluş tölegleri tölenilýär.
Türkmenistanyň Döwlet ätiýaçlandyryş guramasy Sizi ätiýaçlandyryş polisini resmileşdirmäge çagyrýar!


text:
Türkiýäniň Premýer ministri gresiýaly kärdeşi bilen söhbetdeş boldy
Premýer ministr Binali Ýyldyrym Gresiýanyň Premýer ministri Aleksis Çiprasa Egeý deňizinde dartgynlygy gowşatmak üçin çäre görmelidigini belledi
Binali Ýyldyrym grek kärdeşi Aleksis Çipras bilen telefon arkaly söhbetdeş boldy.
Binali Ýyldyrym Çiprasa: “Soňky wagtlardaky dartgynlykdan biynjalyk bolýarys. Gresiýa Egeý deňizinde dartgynlygyň gowşadylmagy üçin gerek bolan çäräni görmeli” diýdi.
Telefon söhbetdeşliginde bu babatda gerek bolan halatynda iki tarapyň ýokary derejeli harby resmileriniň duşuşmagynyň peýdaly boljakdygy barada ylalaşyk gazanyldy.
Oňyn ýagdaýda geçendegi bellenen telefon söhbetdeşliginde meseleleriň dialog arkaly çözülmeginiň we ynamy artdyrjak çäreleriň alynmagynyň üstünde durulyp geçildi.
Premýer ministri Binali Ýyldyrym resmi sapar bilen Belarussıva gitmeden ozal metbugat işgärleriniň soraglaryna jogap berip: “Çiprasa dartgynlykdan uzak durmagyň iki ýurdyň peýdasyna boljakdygyny açyk ýagdaýda özüne ýetirdik” diýdi.
Ýyldyrym: “Egeý deňizi dostluk deňizi bolmaly” diýdi.


text:
Türkiýe
Prezidentiň metbugat sekretary Ibrahim Kalyn hususy telewideniýeleriň birinde gün tertibiniň ileri tutulýan ugurlary barada beýanat berdi
Raketalar 5 kilometr alysdaky nyşana atyldy
Howa hüjüminde nyşanalar dolulygyna hatardan çykaryldy
Türkiýe Fetullahçy terror guramasy FETÖ-niň 2016-njy ýylyň 15-nji iýulyndaky agdarlyşyk synanşygyndan soň şol Gresiýa gaçan dönüklere başpenalyk hukugynyň berilmegine garşylyk görkezdi
Erdogan Siriýanyň Münbiç sebitine ýerleşdirilen fransuz esgerleri bilen baglanşykly Fransiýanyň Prezidenti Emmanuel Makronyň özi bilen telefon arkaly söhbetdeş bolmak barada talap bildirendigini habar berdi
Türk Iş hyzmatdaşlygy we utgaşdyryjy agentligi TIKA Owganystandaky ýetimler üçin agzaçar berdi
Daşary ýurtlardaky saýlaw sanawyna girýän raýatlar 60 ýurtda we 123 wekilhanada 19-njy iýuna çenli ses berip biler
ABŞ-dan alynan F-35A harby uçarynyň täze görnüşleri ýaýradyldy
Beýanatda operasiýalaryň dowam edýändigi ýatladyldy
Rejep Taýýip Erdogan Wenesuelanyň prezidenti wezipesine ýaňadandan saýlanan Nikolas Madurony gutlady
Mewlüt Çawuşogly Antalýa welaýatynyň Manawgat etrabynda eden çykyşynda Ysraýylyň eden terrorçylykly hüjümleriniň hasabyny bermedigi saýyn zulumyny gün saýyn artdyrýandygyny nygtady
Türkiýäniň Prezidenti Rejep Taýýip Erdogan bilen Palestinanyň Prezidenti Mahmud Abbas telefon arkaly söhbetdeş boldylar
Türkiýäniň Daşary işler ministri Mewlüt Çawuşogly rus kärdeşi Sergeý Lawrow bilen telefon arkaly söhbetdeş boldy
Prezident R.T.Erdoganyň 20-nji maýda Bosniýa-Gersogowina guran saparyndan gaýdyşyn uçarda metbugat işgärlerine beýanat beripdi
Prezident Erdogan bütin dünýäniň ýadro ýaragalardan saplanmalydygyny belledi
Erdogan Iýerusalimi onlarça ýyllap gan, göz ýaşlar we basyp alyjylykdan eklenýän bir döwletiň ynsabyna asla bermejekdiklerini belledi


text:
Döwlet Baştutanymyz we Kuweýt Döwletiniň Emiriniň Diwanynyň ministri özara gatnaşyklaryň ileri tutulýan ugurlaryny ara alyp maslahatlaşdylar
Türkmenistanyň Prezidenti Gurbanguly Berdimuhamedow Kuweýt Döwletiniň Emiriniň Diwanynyň işleri boýunça ministri jenap şeýh Nasser Sabah Al-Ahmad Al-Jaber Al-Sabahy kabul etdi.
Myhman türkmen topragynda mähirli kabul edilendigi üçin hoşallyk bildirip, dostlukly ýurduň Baştutany Şeýh Sabah Al Ahmad Al Jaber Al Sabahyň döwlet Baştutanymyza mähirli salamyny hem-de berk jan saglyk we amala aşyrylýan özgertmelerde täze üstünlikler baradaky arzuwlaryny ýetirdi. Myhman öz ýurdunyň Türkmenistan bilen däp bolan gatnaşyklary pugtalandyrmaga hem-de netijeli ikitaraplaýyn hyzmatdaşlygy ösdürmäge uly ähmiýet berýändigini nygtap, milli Liderimize özi üçin islendik amatly wagtda Kuweýte resmi sapar bilen gelip görmek baradaky çakylygy gowşurdy.
Hormatly Prezidentimiz Gurbanguly Berdimuhamedow Kuweýt Döwletiniň Emirine we ähli halkyna iň gowy arzuwlaryny beýan edip, dostlukly ýurda sapar bilen gelmäge çakylygy üçin minnetdarlyk bildirdi. Milli Liderimiz Ýakyn Gündogaryň ýurtlary bilen özara gatnaşyklary hemmetaraplaýyn giňeltmegiň durmuşa geçirilýän daşary syýasat ugrunyň ileri tutulýan ugurlarynyň biridigini belledi. Özara bähbitli hyzmatdaşlyk we dostluk däpleri şol gatnaşyklaryň esasyny düzýär.
Söhbetdeşligiň barşynda döwlet Baştutanymyz we Kuweýtiň Emiriniň Diwanynyň işleri boýunça ministri türkmen-kuweýt hyzmatdaşlygynyň häzirki ýagdaýy we meýilleşdirilýän ugurlary barada pikir alyşdylar. Hormatly Prezidentimiz Gurbanguly Berdimuhamedow we jenap şeýh Nasser Sabah Al-Ahmad Al-Jaber Al-Sabah özara peýdaly we netijeli hyzmatdaşlygyň bähbidine ulanylyp biljek ägirt uly kuwwatyň bardygyny aýdyp, iki ýurduň arasyndaky ykdysady hem-de medeni gatnaşyklaryň geljegine degişli meseleleri ara alyp maslahatlaşdylar.
Ýangyç-energetika toplumynda gatnaşyklary işjeňleşdirmegiň geljegi hem uly gyzyklanma bildirilip, ara alnyp maslahatlaşyldy. Hususan-da, Türkmenistanyň we Kuweýtiň dünýäde uglewodorod serişdeleriniň ägirt uly gorlaryna eýedigi bellenildi. Munuň özi taraplaryň energiýa serişdelerini işläp taýýarlamak we halkara bazarlaryna ibermek ulgamynda hyzmatdaşlyk etmeginiň möhüm şerti bolup durýar. Şunuň bilen baglylykda, myhman türkmen Lideriniň bu ulgamda öňe süren başlangyçlarynyň wajypdygyny belledi. Maýa goýum, söwda, gurluşyk, dag-magdan senagaty we beýleki pudaklar geljegi uly ulgamlaryň hatarynda görkezildi.
Milli Liderimiz Gurbanguly Berdimuhamedow we jenap şeýh Nasser Sabah Al-Ahmad Al-Jaber Al-Sabah medeni-ynsanperwer ugurda ikitaraplaýyn gatnaşyklary hemmetaraplaýyn çuňlaşdyrmagyň wajypdygyny nygtap, ylym-bilim, medeniýet hem-de syýahatçylyk we sport ulgamlarynda gatnaşyklary giňeltmegiň möhümdigini bellediler. Bu ulgamlaryň ösdürilmegi dünýäniň köp döwletleriniň okgunly ösüşiniň möhüm şerti bolup durýar.
Myhman Aziýanyň Olimpiýa geňeşiniň Aşgabatda Ýapyk binalarda we söweş sungaty boýunça V Aziýa oýunlaryny geçirmek baradaky çözgüdi kabul etmeginiň Türkmenistanyň halkara Olimpiýa hereketiniň ösdürilmegine saldamly goşant goşýandygynyň aýdyň subutnamasydygyny belledi. Şeýle hem myhman bu ýaryşlaryň ýurdumyzyň dünýäniň sport giňişligindäki abraýyny artdyrmaga ýardam etjekdigini we oňa Kuweýt Döwletiniň ýokary wezipeli wekilleriniň gatnaşjakdygyny aýdyp, “Aşgabat 2017” oýunlarynyň üstünlige eýe boljakdygyna berk ynam bildirdi.
Duşuşygyň ahyrynda hormatly Prezidentimiz Gurbanguly Berdimuhamedow we dostlukly ýurduň Emiriniň Diwanynyň işleri boýunça ministri döwletara hyzmatdaşlygynyň mundan beýläk-de giňeldiljekdigine ynam bildirdiler.
Duşuşyga Kuweýt Döwletiniň Türkmenistandaky Adatdan daşary we Doly ygtyýarly ilçisi Majdi Ahmad Al-Dafiri hem gatnaşdy.


text:
Türkmenbaşynyň halkara deňiz portuna Russiýanyň “Kompozitor Rahmaninow” atly awtomobil gämisi bilen “Kamaz” kysymly ýüküni özi düşürýän awtomobilleriň 42-si getirildi. Olar Türkmenistanyň Awtomobil ulaglary ministrliginiň Russiýa Federasiýasynyň Tatarstan Respublikasyna tabşyran 250 awtomobilinden ilkinjileridir.
Üç palubaly gämi 20 tonnalyk awtomobilleri Astrahandan Türkmenbaşa tehniki saz ýagdaýda getirdi. Köp ýük göterýän bu ulaglar iki topar bolup portdan ugrarlar: olaryň 30-sy Mary welaýatyna, 12-si bolsa Ahal welaýatyna gider.
“Kamazlaryň” indiki tapgyrlarynyň şu ýylyň dowamynda getirilmegine garaşylýar. Olar Awtomobil ulaglary ministrliginiň kärhanalarynyň maşyn parkynyň üstüni ýetirmek üçin welaýatlaryň ählisine paýlanylar.


text:
Hyrat welaýatynyň häkimi Muhammad Asiyf Rahymy sapara gelen türkmen resmisi bilen duşuşykda Aşgabat bilen bilelikde gurulýan desgalaryň howpsuzlygyny üpjün etmek üçin ähli çäräniň görüljekdigini wada berdi diýip, owgan metbugatynyň habarlarynda aýdylýar.
Türkmenistanyň daşary işler ministri Raşit Meredow şu gün, 20-nji ýanwarda günbatar Owganystanyň Hyrat welaýatyna sapar etdi.
Azatlyk radiosynyň Kabuldaky habarçysy Şaýmerdanguly Myradynyň maglumatyna görä,Meredow Owganystanyň welaýat häkimi Muhammad Asiyf Rahymy bilen duşuşyp, ikitaraplaýyn gatnaşyklar, hususan-da TOPH, TOP we beýleki proýektler, olary durmuşa geçirmek we howpsuzlyk meseleleri barada maslahatlaşdy.
Welaýat häkimi türkmen ministrine bu taslamalaryň owgan topragyndaky gurluşygyna girişmek dabaralaryna görülýän taýýarlyk hakynda gürrüň berdi we howpsuzlygy üpjün etmek üçin ähli çäräniň görüljekdigini aýtdy.
Owganystanda gelýän aýyň aýagynda TOPH gaz geçiriji proýektiniň owgan böleginiň gurluşygyna başlamak, türkmen tarapynyň bu ýurtda durkuny täzelän demir ýolunyň açylyş dabaralary planlaşdyrylýar.


text:
Edebiýat
Turkmensnews- Sintaksis grammatikanyň bir bölümi bolup, baglanyşykly sözleýşiň gurluşyny öwredýär. Sintaksis, adatça, iki bölümden durýar:
TurkmensNews- Ses gep agzalarynyň hereketi esasynda döredilýän, özbaşdak alnanda, hiç hili many aňlatmaýan, sözleýşiň in kiçi birligi bolsa, harp şol ...
TurkmensNews - Mälim bolşy ýaly, Döwletmämmet Azady hem, Magtymguly Pyragy hem sopuçylyk tarykatyna eýeren kämil şahsyýetlerdir. Maglumatlara görä, Magtymguly ýigrimi ...
TurkmensNews - Adamzat taryhyna ser salanymyzda, müňýyllyklaryň dowamynda köpläp beýik şahsyýetleriň ýaşap ötendigini görýäris. Medeni jemgyýetiň kemala gelmeginden we taryhdan ...
( 1606-1679 ) Garajaoglan şahyryň edebi lakamydyr. Onuň çyn ady Hasan bolmaly.
آخرین خبرها
© کلیه حقوق مادی و معنوی این سایت محفوظ و متعلق به وب سایت "ترکمن نیوز" می باشد. کپی برداری از مطالب سایت با ذکر منبع بلامانع است .


text:
Fridrih Passy
Frederik Passi (fransuzça Frédéric Passy; 20 maý 1822 - 12 iýun 1912) - fransuz syýasy işgäri, ykdysatçysy. "Halkara parahatçylyk Ligasyny" esaslandyryjy we oň ilkinji ýolbaşçysy (1868). Halkara parlamentara bileleşigini döretmäge (1889) işjeň gatnaşan.
1901-nji ýylda Anri Dýunan bilen bilelikde parahatçylyk ugry boýunça Nobel baýragynyň ilkinji laureaty bolýar. Biografiýasy
Frederik Passi 1822-nji ýylda Parižde dogulýar. Daýysy Hippolyte Passy Lui-Filipp I we Napoleon III döwürlerinde maliýe ministri bolup işlän. Passi hukuk ugrundan okaýar we az wagtlyk tejribe geçenden soň Döwlet geňeşinde (Conseil de Droit) hasapçy wezipesine kabul edilýär (1846-1849). Emma daýysynyň täsiri astynda ol wezipeden ýüz öwürýär we ykdysadyýeti öwrenmek üçin uniwersitede gaýdyp gelýär. Napoleon III-iň döwlet agdarylşygyndan soň Ikinji Imperiýa bilen ýaraşmak islemeýär we syýasatdan çetleşýär. 1857-nji ýylda professional ykdysadçy bolýar, 1860-njy ýylda bolsa Parižde we prowinsiýalarda syýasy ykdysadyýeti öwredip başlaýar.
"Mélanges économiques" (1857) ýygyndysy, Monpelýe uniwersitetinde beren we soň "Leçons d'économie politique" ady bilen çap edilen leksiýalary oňa abraý getirýär. Passi erkin söwdanyň tarapdary bolupdyr we Riçard Kobdeniň ideýalaryny goldapdyr. 1877-nji ýylda Fransiýa Institudyň (Institut de France) bölümi bolan ahlak we syýasy ylymlaryň akademiýasyna (Académie des sciences morales et politiques) agza bolýar. Hormat Legionynyň komandiri, 70 ýyllap Syýasy Ykdysadyýet Jemgyýetine prezident bolupdyr. Passi syýasy meseleler bilen gönüden-göni meşgullanyp, bilim reformalaryny geçirmäge çagyrypdyr we Fransiýa bilen Prussiýanyň arasyndaky urşuň öňüni almaga synanşypdyr. 1868-nji ýylda geljekde bolmagy mümkin dawalaryň öňüni almak üçin "Halkara Parahatçylyk Ligasyny" döretmäge kömek edýär we oňa hemişelik sekretar bolýar. Fransiýa-Prussiýa urşy döwründe ol gurama ýatyrylýar we Passiň kömegi bilen Milletleriň arasyndaky arbitraž ligasy (Société d'arbitrage entre les Nations) döredilýär (1870).
Ol 1881-nji ýylda Palata Deputatlarynyň saýlawlarynda ýeňiş gazanýar we deputatlyk döwründe daşary syýasaty üýtgetmegiň we iş reformalaryny geçirmegiň tarapynda çykyş edipdir. 1886-njy ýylda gaýtadan saýlanyar, emma 1889-njy ýylda saýlanyp bilmeýär. Şeýle hem ol ABŞ bilen Angliýaň arasynda arbitražy ýola goýan Randal Krimeriň rezolýusiýasyndan ruhlanan halkara arbitraž sistemasyny goldapdyr. 1888-nji ýylda Passiň tagallalary bilen britan parlamentiniň agzalary we fransuz deputatlary guramaçylyky arbitražyň konsepsiýasyny maslahatlaşmak üçin duşuşýarlar. Bir ýyldan soň bolsa Halkara parlamentara bileleşigi döredilýär. Ol Bernde ýerleşýän Halkara parahatçylyk býurosynyň agzasy hem bolupdyr.
Passiň parahatçylyga çagyrýan ýazgylary we çykyşlary giňden ykrar edilýär. 1909-njy ýylda ol özi bilen bagly dürli parahatçylyk we arbitraž guramalarynyň döredilşiniň hronikasyny beýan edýän kitabyny (Pour La Paix) çap etdirýär. 1881-1902-nji ýyllar aralygynda birnäçe kollejlarda syýasy ykdysadyýetiň professory bolupdyr.
Frederik Passi 1912-nji ýylyň 12-nji iýunynda aradan çykýar we Per-Laşez gonamçylygynda jaýlanýar. Ertesi gün New York Times gazedinde oňa bagyşlanan gysgaça makala çap edilipdir.


text:
Koreýanyň kompaniýalary ýokary tehnologiýalar ulgamynda gazananlaryny Türkmenistana hödürleýär
Aşgabatda türkmen-koreý ykdysady hyzmatdaşlygy boýunça 2-nji maslahaty geçirildi. Oňa gatnaşmak üçin Koreýa Respublikasynyň wekiliýeti Türkmenistana geldi. Türkmen tarapyndan forumyň işine birnäçe ministrlikleriň we pudak edaralarynyň ýolbaşçylary hem-de esasy hünärmenleri gatnaşdylar.
Duşuşygyň gün tertibine käbir ugurlar boýunça, hususan-da, ýangyç-energetika, ulag-aragatnaşyk, senagat ulgamlarynda we beýleki ugurlarda uzakmöhletleýin esasda özara gatnaşyklary giňeltmegiň meseleleri girizildi.
Maslahatyň barşynda milli ykdysadyýetiň ösüşiniň ýokary depgini, jemi içerki önümiň durnukly ösüşi, ýurdumyzda döredilen amatly maýa goýum ýagdaýy Koreýanyň işewür toparlary üçin türkmen bazarynyň özüne çekijiligi nygtaldy.
Myhmanlar özara bähbitli hyzmatdaşlygyň geljegi uly ugurlaryny ara alyp maslahatlaşmagyň barşynda türkmen hyzmatdaşlaryny Koreýanyň esasy kompaniýalarynyň kuwwaty we mümkinçilikleri bilen tanyşdyrdylar. Ýokary tehnologiýalar babatda dünýäde öňdebaryjylaryň hatarynda durýan Koreýa Respublikasynyň iň täze ylmy we önümçilik işläp taýýarlamalaryny teklip etmäge hem-de Türkmenistanda üstünlikli amala aşyrylýan döwlet maksatnamalaryna we milli hem-de sebit ähmiýetli bilelikdäki taslamalara işjeň gatnaşmaga taýýardygy bellenildi. Şunuň bilen birlikde, dostlukly ýurduň işewür toparlarynyň wekilleriniň ýurtda kiçi we orta telekeçiligi ösdürmek maksady bilen, ýokary hünärli işgärleri taýýarlamaga goşant goşmaga meýli beýan edildi.
Maslahatyň çäklerinde dürli derejede gazanylan ikitaraplaýyn ylalaşyklary ilerletmek barada özara gyzyklanma bildirilip, pikir alşyldy hem-de olary mundan beýläk-de durmuşa geçirmek boýunça anyk ädimler bellenildi.


text:
8 Şubat 2017 Çarşamba
Aşgabatda Bilelikdäki Konsert Eýranyň Medeniýet Hepdeligini Tamamlady
Paýtagtymyzdaky “Watan” kinokonsert merkezinde Eýran Yslam Respublikasynyň Medeniýet hepdeliginiň ýapylyş dabarasy hem-de türkmen we eýran sungat ussatlarynyň bilelikdäki konserti boldy.
Ýurdumyzda däp boýunça geçirilýän medeni çäre dostlukly halklaryň hoşniýetli goňşuçylyk gatnaşyklaryny pugtalandyrmaga, ynsanperwer hyzmatdaşlygy giňeltmäge gyzyklanma bildirýändigini ýene-de bir gezek tassyklady.
Hepdeligiň maksatnamasyny Eýranyň baý we özboluşly sungaty, onuň şu günki ösüş alamatlary bilen tanyşdyran dürli döredijilik çäreleri düzdi.
Döwlet çeperçilik akademiýasynyň sergiler zalynda guralan sergi amaly-haşam sungatynyň häzirki zaman ussatlarynyň täsin işleri görkezildi. Olaryň çeperçilik, ýerine ýetiriliş özboluşlylygyny agaçdan we galaýydan nepis ýasalan işler, owadan bezelen aýnanyň ýüzüne ýazgy ýazylan önümler, haşamlanan gutujyklar, halylar, milli egin-eşikler, daşy hem-de beýleki önümleri elde işlemegiň däp bolan sungatynyň nusgalary, Gündogaryň nusgawy şygryýetiniň meşhur eserlerindäki pursatlar we gahrymanlar şekillendirilen çeper işler, tebigatyň owadan suratlary görkezdi.
Sergä gelenleri fotosuratlar, owadan bezelen kitaplar, žurnallar, kitapçalar, albomlar hem-de beýlekiler häzirki zaman Eýran, onuň gadymy ýadygärlikleri, ajaýyp tebigaty, syýahatçylyk ugurlary bilen tanyşdyrdy. Taryh boýunça okuw hem-de ylmy edebiýat, EYR-niň medeniýeti, halk amaly-haşam sungaty barada gürrüň berýän neşirler giňden görkezildi. Bu ýerde Eýranyň milli aşhanasynyň taýýarlanylyşy nesilden-nesle geçirilip gelinýän tagamlaryna mynasyp baha bermäge mümkinçilik döredildi.
Sergide ussatlyk sapaklary däbe öwrüldi. Şonda eýran ussatlary zergärçilik işlerini, kalligrafiýa we grawirlemäni taýýarlamak boýunça dörediji ýaşlar bilen tejribelerini paýlaşdylar. Hepdeligiň çäklerinde Medeniýet ministrliginde dostlukly ýurduň wekiliýetiniň agzalary bilen geçirilen duşuşykda, ynsanperwer ulgamda özara hereket etmegiň geljegi ara alnyp maslahatlaşyldy.
Eýranly amaly-haşam sungatynyň ussatlarynyň Döwlet çeperçilik akademiýasynda türkmen kärdeşleri bilen guralan duşuşygy döredijilik alyşmalarynyň hem-de hünär taýdan gatnaşyklaryň ösdürilmegine ýardam etdi.
Döwlet medeniýet merkeziniň Mukamlar köşgünde hem-de “Watan” kinokonsert merkeziniň sahnasynda Eýranyň gadymy şäherleri bolan Töwriziň hem-de Şirazyň toparlary halk döredijilik däplerini we aýdym-saz medeniýetini görkezdiler. Türkmen döwlet gurjak teatrynda iki ýurduň ýaş aýdymçylarynyň, sazandalarynyň we tansçylarynyň gatnaşmagyndaky konsert hem tomaşaçylary begendirdi.
“Aşgabat” kino merkezinde häzirki zaman eýran fimleriniň görkezilmegi döredijilik hepdeliginiň çäreleriniň barşynda ajaýyp waka boldy. Mälim bolşy ýaly, häzir özboluşly eýran kinematografiýasy dünýäde uly gyzyklanma döredýär. Bu ýerde belli režissýorlaryň işleri—“Eýranly gyz” we “Myhman” diýen gülküli kinolar hem-de “Surata geçirilen aýlag” kinofilmi görkezildi. Çuňňur mazmuny, ruhy gymmatlyklara ýüzlenilmegi bilen tapawutlanýan bu filmler abraýly kino gözden geçirilişleriniň baýraklaryna we hormatly sylaglaryna mynasyp boldy.
Eýranyň Türkmenistandaky Medeniýet hepleliginiň ýapylyş dabarasynda çäräniň iki ýurduň dostlugynyň hem-de netijeli ynsanperwer hyzmatdaşlygynyň ýene-de bir ajaýyp nyşany bolandygyny, türkmen-eýran gatnaşyklarynyň täze mazmun bilen üstüni ýetirip, medeniýetleri özara baýlaşdyrmak işine ýardam edýändigi nygtaldy. Bu ýere ýygnananlar Türkmenistanyň Prezidenti Gurbanguly Berdimuhamedowa we Eýran Yslam Respublikasynyň Prezidenti Hasan Ruhanä köptaraply hyzmatdaşlyk syýasatyny alyp barýandyklary, özara peýdaly ynsanperwer gatnaşyklary giňeldýändikleri üçin hoşallyk bildirdiler.
Meşhur eýran aýdymçylary we sazandalary bilen birlikde, türkmen bagşylarynyň, görnükli estrada ýerine ýetirijileriniň, “Arçabil” deprekçiler toparynyň gatnaşan konserti baýramçylygyň jemleýji bölegine öwrülip, onda “Türkmenistan” diýen aýdym dabaraly ýaňlandy. Bu aýdym dostluk hem-de giň özara bähbitli hyzmatdaşlyk üçin açyk bolan parahatçylyk dörediji ýurdumyzy wasp etdi.
Döredijilik forumy türkmenistanlylara Eýranyň baý medeniýeti hem-de häzirki zaman sungatynyň ösüşi bilen, ýurdumyzyň myhmanlaryna bolsa türkmen paýtagtynyň gözellikleri, muzeýiň täsin gymmatlyklary we türkmen halkynyň gadymy taryhynyň hem-de medeni mrarasynyň egsilmejek ähmiýetiniň subutnamalary bolan taryhy ýadygärlikler bilen ýakyndan tanyşmaga mümkinçilik berdi.
http://www.turkmenhabargullugy.com/asgabatda-bilelikdaki-konsert-eyranyn-medeniyet-hepdeligini-tamamlady/
Kaydol: Kayıt Yorumları (Atom)


text:
Aşgabatda, Söwda-senagat edarasynyň sergi merkezinde “Saglyk-2017” atly halkara sergi geçirildi, onuň çäklerinde saglygy goraýyş ulgamyny ösdürmek meseleleri boýunça ylmy maslahat guraldy.
Saglygy goraýyş we derman senagaty işgärleriniň gününe gabatlanylyp her ýyl geçirilýän foruma dünýäniň 40-dan gowrak ýurdundan wekiller, şeýle hem 12 döwletden meşhur alymlar, professorlar we lukmanlar gatnaşdylar.
Ýurdumyzyň saglygy goraýyş we derman senagaty ulgamynyň guramalaryndan we kärhanalaryndan başga-da Ýewropanyň, Amerikanyň, Aziýanyň ýurtlaryndan kompaniýalaryň 245-si – lukmançylyk maksatly tehnikalary we önümleri, derman serişdelerini öndürijiler, keseli anyklaýyş we bejeriş babatda täze tehnologiýalary işläp taýýarlaýjylar öz önümlerini görkezdiler. Sergide ilkinji gezek türkmen bazaryna çykmaga isleg bildirýän kompaniýalaryň 17-siniň wekilleri öz harytlaryny hödürlediler.
Sergi barlaghana we keseli anyklaýyş enjamlary, lukmançylyk enjamlary hem-de serişdeleri, optika we oftalmologiýa, reanimasiýa, intensiw terapiýa we anesteziýa, enäniň we çaganyň saglygyny goramak, stomatologiýa ýaly ugurlary we beýlekileri birleşdirdi.
Forumyň çäklerinde, däp bolşy ýaly, alymlaryň we hünärmenleriň, saglygy goraýyş edaralarynyň ýolbaşçylarynyň hem-de ýörite ýokary okuw mekdepleriniň mugallymlarynyň arasynda tejribe alyşmak arkaly giň möçberli işjeň we ylmy maksatnama guraldy.


text:
Salam Öwrenmeli saýtynyň hormatly okyjylary. Men Öwrenmeli saýtynyň ýazyjysy Ilhan Dowranow. Şu gün men size kompýuteriňizi “Petya.A” wirusyndan gorap saklamagyň aňsat usulyny öwretjek. Eýsem bu wirus nähili?
Petya.A – bu 2017-nji ýylda has ýaýran internet wiruslarynyň biridir. Bu wirus başgaça NetPetya diýip hem atlandyrylýar. Bu wirus diňe Windows platformasy arkaly işleýän kompýuterlere täsirini ýetirip biler. Bu wirus haçanda kompýutere aralaşanda ilki bilen, kompýuteriň gaty disklerini kodlaýar, ýagny siziň ähli faýllaryňyz, gutylaryňyz (papka) elýeterli bolmaýar. Bu wirus ähli faýllaryňyzy kodlandan soň, ol faýllaryňyzy yzyna gaýtaryp bermeklik üçin bitkoin kursynda pul möçberini soraýar. Ýöne, pul tölegide size hiç hili kömek edip bilmez.
“Petya.A” wirusyndan nädip goranmaly?
Petya.A wirusyndan goranmaklygyň aňsat usuly bar. Onuň üçin aşakdaky görkezmeleri yzygiderlikde ýerine ýetirmeli.
- “Блокнот” programmasynda, boş tekstli faýlyny döretmeli.
- Faýlyň adyny “perfc” ýa-da “perfc.dll” diýip ýazmaly.
- Faýly, C diskyň “Windows” papkasyna goýmaly. “C:/windows.”
- Faýla diňe okamaklyk üçin hukugyny bermeli.
Bu tema peýdalymy? Bu temany dostlaryň bilen paýlaş, dostlaryňam öwrensin.
2,972 gezek okaldy


text:
Daşary ýurt metbugatyna syn
Daşary ýurt köpçülikleýin habarlar beriş serişdelerinde seslenme döreden Türkiýe bilen bagly habarlary dykgatyňyza ýetirýäris
Britaniýanyň Reuters habarlar gullugy: “Kataryň çetleşdirilmegi Yslama gabat gelmeýär” söz başyly habarynda, Türkiýäniň Prezidenti Rejep Taýýip Erdoganyň Kataryň goňşy ýurtlar tarapyndan çetleşdirilmegini ýazgardy we herekediň Yslam gymmatlyklaryna ters gelýändigini aýdandygyny belledi. Habarlar gullugy Erdoganyň Adalat we ösüş partiýasynyň maslahatynda gün tertibiniň ileri tutulýan meseleleriniň üstünde durup geçendigini beyan edýär. Habarda eden çykyşynda Pars aýlagy krizisiniň hem üstünde durup geçen Erdoganyň: “Katar bilen baglanşykly örän uly ýalňyşlyklaryň bardygyny görýäris. Bu ýurdyň halkyny çetleşdirmek adamzat gymmatlyklaryna bap gelmeýär, Yslam tarapdan hem dogry däldir. Katar terror guramasy DAIŞ-e garşy Türkiýe bilen birlikde iň erjel göreşen ýurtdyr. Gaýrat ediň biri-birimizi aldatmalyň. Katary günäkär ýaly görkezmegiň sebite hiç hili peýdasy ýokdyr” diýendigi ýazylýar.
Italiýanyň Askanews habarlar agentligi: “Erdogan: Yragyň Kürt Awtonomiýasynyň Garaşsyzlygy bilen bagly referendum bir howpdyr” söz başyly habarynda, Yragyň Kürt Awtonomiýasynyň degişli kararynyň özlerini örän gynandyrandygyny bellän Erdoganyň garaşsyzlyk referendumynyň Yragyň territorial bütewiligine garşy uly bir howp we ýalňyş bir ädimdigini nygtandygyny belleýär. Habarda Erdoganyň: “Gepleşikleriň geçirilmegini islärdik. Bu sebitde Demirgazyk Yrak ýeke däldir. Mosulda araplar, Kerkükde türkmenler bilen bile ýaşaýarlar. Biz hemişe bularyň parahatçylygyň içinde ýerine ýetirilmeginiň we Yragyň territorial bütewiliginiň tarapdary boldyk. Wagtal-wagtal ol ýerde ýüpüň ujunyň gaçandygyny hem gördük. Bu bizi gynandyrypdy, Daşary işler ministrligimiz beýanat hem beripdi. Bu hiç bir tarapyň bähbidine däldir” diýendigi ýazylýar.
ABŞ-nyň AP metbugat gullugy: “Premýer ministr: Türkiýe ÝB-ne agzalyk gepleşiklerini dowam etmek isleýär” söz başyly habarynda, Türkiýäniň Premýer ministriniň ýurdunyň Ýewropa Bileleşigi bilen agzalyk gepleşilerini dowam etdirmek isleýändigini aýdandygyny mälim edýär. Habarda düýn bolgar kärdeşi bilen geçiren metbugat ýygnagynda söz sözlän Binali Ýyldyrymyň: “Türkiýe hökmünde ÝB bilen doly agzalyk gepleşiklerini dowam etdirmek isleýäris. Bizde bu ygtyýar bar. Wizasyz syýahat we bosgunlar bilen baglanşykly gazanylan ylalaşyk bir wagtda güýje girmeli” diýendigi habar berilýär.
Russiýanyň Ria Nowosti habarlar gullugy: “Moskwada 16-18-nji iýunda Türkiýe festiwaly geçiriler” söz başyly habarynda, Russiýanyň paýtagaty Moskwa şäherindäki Krasnaýa Presnýa seýilgähinde 16-18-nji iýun aralygynda Türkiýe festiwalynyň geçirijekdigini okyjy köpçüliginiň dykgatyna ýetirýär. Habarlar gullugy Mos.ru saýtynyň berýän habaryna görä çärä gitjekler Türkiýäniň medeniýeti, taryhy, dili we däp-dessury bilen tanyşyp biljekdiklerini nygtaýar. Habarda festiwala gelen myhmanlaryň el sungatlary şaherçesini görüp biljekdikleri, Kapadokýa şarlary bilen uçyp biljekdikleri, sowgatlyk zatlary satyn alyp biljekdikleri, kofeden pal atdyryp biljekdikleri we dürli-dürli atelýelere baryp biljekdileri beýan edilýär. Habarlar gullugy festiwala Türkiýeden Ajaýyp asyr filminiň aktýordyr-aktrisalarynyň gatnaşjakdyklaryna ünsi çekýär.


text:
3-nji maýda Soçide Orsýetiň prezidenti Wladimir Putiniň we Türkiýäniň prezidenti Rejep Taýyp Erdoganyň arasynda duşuşyk geçirildi.
Orsýetiň prezidenti duşuşygyň başynda sözlän sözünde iki ýurduň "doly görnüşli" gatnaşyklary dikeldýändigini aýtdy. Putin gepleşikleriň Siriýadaky konflikte gönükdiriljekdigini mälim etdi.
Siriýadaky graždan urşunda gapma-garşy taraplary goldaýan Orsýet we Türkiýe 2015-nji ýylyň noýabrynda Türkiýäniň we Siriýanyň serhedinde türk uçarynyň orsýet uçaryny urup ýere gaçyrmagyndan soň özara gatnaşyklaryny gaýtadan dikeldip başladylar.
Erdoganyň Orsýete edýän saparynyň öňýanynda 3-nji maýda Ankarada žurnalistlere aýtmagyna görä, Siriýadaky krizisden syýasy çykalga tapmak meselesi Ankara we Moskwa üçin özara maksat bolup durýar.
Orsýet, Türkiýe we Eýran Siriýada parahatçylygy gazanmak ugrunda bitarap giňişlik hökmünde Gazagystanda geçirilýän gepleşiklerde araçylyk edýärler.
Parahatçylyk ugrundaky gepleşikleriň nobatdaky tapgyrynyň Siriýanyň hökümet resmileriniň we oppozisiýasynyň gatnaşmagynda 3-nji maýda başlanmagynyň planlaşdyrylýandygyny Gazagystanyň Daşary işler ministrligi mälim etdi.


text:
17 Haziran 2015 Çarşamba
Halkara Maslahatyna Gatnaşyjylar
“Syýahatçylyk — parahatçylygyň ilçisi we gatnaşyklaryň çeşmesi” atly halkara maslahatyna gatnaşyjylar onuň işiniň netijelerini jemlediler. Maslahatyň barşynda syýahatçylyk babatda dünýädäki ýagdaýlar hem-de köptaraply hyzmatdaşlykda Türkmenistanyň syýahatçylyk toplumyny ösdürmegiň geljegi ara alnyp maslahatlaşyldy.
Maslahata 20 töweregi ýurtdan pudagyň hünärmenleri ýygnandy. Onuň işiniň birinji gününiň barşynda daşary ýurtly myhmanlar gadymy taryhy ýadygärliklere, medeni däplere, dynç alyş merkezlerine hem-de ýurdumyzyň tebigy gözelliklerine aýratyn gyzyklanma bildirdiler. Çünki syýahatçylygyň hut şu ugurlarynyň utgaşmagy ony diňe bir bütin dünýäden bolan syýahatçylar üçin däl, eýsem, maýadarlar üçin hem özüne çekiji edýär.
Bütindünýä syýahatçylyk guramasynyň wekiliniň belleýşi ýaly, olar syýahatçylyk babatda işjeň alnyp barylýan döwlet syýasatyny we Türkmenistanyň Prezidenti Gurbanguly Berdimuhamedowyň ýurdumyzyň taryhy-medeni hem-de tebigy ýadygärliklerini gorap saklamak, bu ulgamda halkara hyzmatdaşlygyny ösdürmek boýunça başlangyçlaryny goldaýarlar. Türkmenistanyň syýahatçylyk pudagyny ösdürmegiň häzirki zaman milli nusgasy dünýäniň beýleki ýurtlary üçin görelde bolup hyzmat edip biler hem-de halkara ykrarnamasyna mynasypdyr diýip, beýleki çykyş edenler hem bellediler. Jahankeşdelik häzir medeniýetleri we halklary ýakynlaşdyrmagyň netijeli guraly bolup çykyş edýär.
Maslahatyň ikinji gününde oňa gatnaşyjylar üçin “Gadymy Merw” taryhy-medeni goraghanasyna gezelenç guraldy.
Bu ýerde olar iň ajaýyp ýerleriň biri hem-de şonuň bilen birlikde gündogar siwilizasiýasynyň heniz doly açylmadyk syrlary bolan gadymy türkmen ýurdy Margiana bilen tanyşdylar. Ol özüniň täsin ýadygärlikleri hem-de arheologlaryň haýran galdyryjy açyşlary bilen bellidir.
Myhmanlaryň belleýşi ýaly, gadymy Erkgalanyň we Gäwurgalanyň harabalary, öz üýtgeşik görnüşi bilen haýran galdyrýan Uly we Kiçi Gyzgala, Muhammed ibn Zeýdiň aramgähi we elbetde, Soltan Sanjaryň meşhur aramgähi olarda ýatdan çykmajak täsir galdyrdy.
Türkmenistana gelip gidýän köp sanly myhmanlar üçin däp bolşy ýaly, Mary welaýatynda ýerleşen täsin balneologik şypahanasy aýratyn gyzyklanma döredýär. Howa aýratynlyklaryny göz öňünde tutanyňda, “Baýramaly” şypahanasy böwrek kesellerini, şeýle hem ýürek-damar we aşgazan ulgamynyň kesellerini netijeli bejermek üçin täsirlidir. Bu ýere gelýänler we dynç alýanlar üçin ajaýyp şertler döredildi — şypahananyň täze binalary, onuň häzirki zaman lukmançylyk taýdan enjamlaşdyrylyşy, işgärleriň ýokary hünär derejesi bu merkeziň dünýäniň şunuň ýaly meşhur şypahana merkezlerine mynasyp bäsdeş bolup biljekdigine ynam döredýär.
Soňra maslahat “Mary” myhmanhanasynyň mejlisler zalynda öz işini dowam etdi. Mejlisde syýahatçylykda hyzmat etmegiň täze tehnologiýalaryny ornaşdyrmagyň mümkinçiliklerine, saparlaryň mazmun esasynyň taryhy-medeni taýdan üstüniň ýetirilmeginiň, pudagyň mahabat-maglumat hem-de işgärler üpjünçiliginiň wajyp meselelerine garaldy.
Bu baradaky gürrüňlere türkmen taryhçy alymlarynyň, Hytaýyň, Malaýziýanyň, Azerbaýjanyň we Eýranyň hususy we döwlet syýahatçylyk guramalarynyň, türkmen-bolgar söwda-senagat edarasynyň ýolbaşçylarynyň çykyşlarynda aýratyn orun berildi.
Maslahatyň çäklerinde Türkmenistanyň syýahatçylyk pudagynyň wekilleriniň beýleki ýurtlardan bolan kärdeşleri bilen ikitaraplaýyn gepleşikleri hem geçirildi. Türkmen tarapy halkara hyzmatdaşlyk etmegiň ýollaryny göz öňüne getirip, netijeli hyzmatdaşlygy ösdürmegiň anyk tekliplerini hödürledi. Şunda “Awaza” milli syýahatçylyk zolagy, milli syýahatçylyk taslamalarynyň halkara derejesinde maglumat taýdan goldanylmagy, myhmanhana hojalygyny guramak babatda tejribe alşylmagy, boş wagtyňy işjeň geçirmegiň düzümleri, ýurdumyzyň syýahatçylygyny ösdürmäge daşary ýurt maýasyny çekmek meseleleri we beýlekiler ileri tutulýan ugurlar bolup öňe saýlanýar.
Daşary ýurtly hünärmenler Türkmenistanyň syýahatçylyk düzümini döwrebaplaşdyrmak we giňeltmek, oňa barha täze desgalary we çäkleri çekmek boýunça alnyp barylýan uly işler bilen tanyşdyryldy. Bu bolsa myhmanlary türkmen halkynyň taryhy, medeniýeti, däp-dessurlary we ruhy gymmatlyklary bilen ýakyndan tanyşmaga örän uly mümkinçilikleri berer. Şeýle hem degişli ylalaşyklary baglaşmagyň mümkinçilikleri ara alnyp maslahatlaşyldy.
Kaydol: Kayıt Yorumları (Atom)


text:
4 Mart 2017 Cumartesi
Türkmenistanyň DIM-nde Türkmen-Özbek Gepleşikleri Geçirildi
Türkmenistanyň Daşary işler ministri R.Meredow Aşgabada Özbegistan Respublikasynyň Prezidentiniň Türkmenistana boljak döwlet saparyny taýýarlamak üçin iş toparynyň düzüminde gelen Özbegistan Respublikasynyň Daşary ykdysady aragatnaşyklar, maýa goýumlar we söwda ministri E.Ganiýew bilen gepleşikler geçirdi.
Duşuşygyň başynda ikitaraplaýyn hyzmatdaşlygyň häzirki ýagdaýy we geljegi barada pikir alyşyldy. Esasy üns syýasy, söwda-ykdysady we medeni-ynsanperwer ulgamlarynda ikitaraplaýyn gatnaşyklaryna berildi. Şeýle hem, sebitleýin meseleler we halkara guramalaryň, esasan hem BMG-niň çäklerinde özara bähbitli hyzmatdaşlygy giňeltmegiň meseleleri ara alnyp maslahatlaşyldy.
Gepleşikleriň dowamynda taraplar Özbegistan Respublikasynyň Prezidenti Şawkat Miromonowiç Mirziýoýewiň Türkmenistana meýilleşdirilýän döwlet saparyna taýýarlyk görmegiň meselelerini ara alyp maslahatlaşdylar. Hususan-da, saparyň dowamynda gol çekiljek ikitaraplaýyn resminamalar toplumyna garaldy. Taraplar iki ýurduň arasyndaky hyzmatdaşlygyň ýagdaýyna kanagatlanma bildirdiler we birek-biregi hormatlamak hem-de ynanyşmak prinsiplerine esaslanýan özara bähbitli gatnaşyklaryň mundan buýana-da ýygjamlaşdyrmagyň zerudygyny bellediler.
Kaydol: Kayıt Yorumları (Atom)


text:
Salam Öwrenmeli saýtynyň hormatly okyjylary! Men Öwrenmeli saýtynyň ýazyjysy Ilhan Dowranow. Şu günki taýýarlan mowzugymda el telefonlary hakda, olaryň nämeden ýasalandygy, haýsy materialdan ýasalany gowy, şular hakda gürrüňdeş bolup geçeris.
Häzirki zamanda gün-günden täze el telefonlar çykýar. Olaryň materialy nämedenkä? Haýsysy biziň üçin amatlyka? Geliň şular hakda aýratynlykda baha bereliň!
Metal
Metaldan ýasalan smartfonlar gymmat bahaly we owadan görünýärler. Ýöne häzirki döwürde bu materialdan ýasalan telefon gymmat bahada däl-de elýetirli bahalarda satylýar.
Oňat taraplary:
- Gymmat bahaly görünýär. Eger-de sizde şeýle materialdan ýasalan el telefonuňyz bar bolsa, onda siz hakykatdanam ýönekeý dälsiňiz. Daş-töweregiňizdäki adamlar size gowy baha bererler.
- Modadan galanok. Eger-de el telefonuňyzyň korpusy metaldan bolsa onda oňa goşmaça bezeg gerekdäl. Metal hiç haçan modadan düşenok.
- Ýylylyk geçiriji. Ýagny fizikadan bilşimiz ýaly, metal özünden ýylylyk effektini gowy geçirýänligi sebäpli, haçan-da eliňizi metal korpusly el telefonuny alanyňyzda eliňiziň aýasynda ýakymly duýgulary galdyrar. Ýagny metal korpusly el telefonlaryny eliňe alaňda sowuklygy duýýaň. Bu bolsa metallaryň iň gowy häsiýetleriniň biri.
Erbet taraplary:
- Deformirlenýär. Metal korpusly el telefonlary ýere gaçanda, metalyň deformirlenmegine eltýär.
- Geçirijilik kemçilikleri. Metal korpusly el telefonlary özünden radiotolkunlary has-da agyr geçirýär. Stiw Jobsyň döwründe Apple kompaniýasy ilkinji iPhone 4 modelini çykaranda, onuň LTE, WiFi, Bluetooth radiotolkunlaryny tutujylygy pesdi.
Plastik
Plastikdan ýasalan el telefonlary dürli reňkde, dürli formada bolup bilýärler. Meselem Lg G Flex smartfony deformirlenen görnüşinde ýasalan. Ýagny plastikdan ýasalan el telefonlary, ýeňil we arzan bahaly görünýärler.
Oňat taraplary:
- Bahasy. Plastikdan ýasalan el telefonlary arzan bahaly bolýarlar.
- Ýokary hilli. Plastik – ýokary hilli materiallaryňm biri hasaplanýar. Şonuň üçin hem plastikdan ýasalan el telefonlary ýokary hilli bolýarlar.
- Geçirijiligi ýokary. Plastik özünden radiotolkunlary tiz we doly geçirýär. Şonuň üçin hem plastikdan ýasalan el telefonlary radiotolkunlary (WiFi, LTE we ş.m) gowy geçirýär.
- Reňki. Plastik her dürli reňke boýalyp bilýär. Meselem, Nokia kompaniýasy el telefonlaryny sary, mämişi, gyzyl ýaly reňklerde öndürdi.
Erbet taraplary:
- Arzan bahaly görünýär. Plastikden ýasalan el telefonlary arzan bahaly duýulýar.
- Tiz başga reňke geçýär. Plastik korpusly telefonlar özüne tiz başga reňki geçýär. Meselem ak plastikli korpusly telefonlary tiz hapalanýar we arassalamak aňsat bolmaýar.
Aýna
Ilkinji aýnadan ýasalan el telefonlaryny Apple kompaniýasy öndürdi. Ýöne häzirki döwürde aýna materialyndan soňky döwürlerde meşgurlyk gazanan Samsung kompaniýasy öndürýär.
Oňat taraplary:
- Geçirijiligi. Metallara we plastiklara garanyňda aýna özünden radiotolkunlary gowy geçirýär.
- Ajaýyp görünýär. Aýnadan ýasalan el telefonlary ajaýyp görünýärler. Sebäbi, aýna özünde ýagtylyk arkaly wizual effektleri döredýär.
- Gymmat bahaly duýulýar. Aýnadan ýasalan el telefonlary gymmat bahaly görünýärler.
Erbet taraplary:
- Hili pes. Aýnanyň tiz döwülýäninden ählimiziň habarymyz bar. Şonuň üçin ýasalan el telefonlary ýere gaçanda aňsat döwülmegi mümkin.
- Çyzyklar emele gelýär. Aýna korpusly el telefonlarynyň ýüzünde tiz çyzyklar emele gelýär.
- Typançak. Aýna tiz typýanlygy sebäpli, ol aňsatlyk bilen ýere gaçyp bilýär.
Siziň üçin haýsy materialdan ýasalan el telefony gowy? Teswirleriňizde görkeziň!
4,870 gezek okaldy


text:
Türkmenistanyň Gurluşyk we binagärlik ministrligi Aşgabat şäheriniň A.Nyýazow şaýoly bilen Hoja Ahmet Ýasawy köçeginiň demirgazyk-gündogar tarapynda işewürlik merkezini özünde jemleýän köpugurly myhmanhananyň binasynyň taslamasyny düzmek we gurmak boýunça
HALKARA BÄSLEŞIGI
yglan edýär.
Gyzyklanma bildirýän taraplaryň haýyşnamalary we teklipleri Aşgabat şäheriniň Arçabil şaýolunyň 84-nji jaýynda ýerleşýän Türkmenistanyň Gurluşyk we binagärlik ministrliginiň bazary öwreniş we daşary ykdysady gatnaşyklar müdirliginde bellenilen tertipde kabul edilýär we resmileşdirilýär.
Haýyşnamalar şu bildirşiň gazetde çap edilen gününden başlap, 2018-nji ýylyň 4-nji fewralyna çenli kabul edilýär.
Habarlaşmak üçin telefonlar: 44-47-26, 44-47-56


text:
UTMAK - AŇSAT!
1. Islendik sms-habary 123 belgä iberiň ýa-da *123# buýurma aýlaň.
2. Size 5 SMS-li bukja berlendigi baradaky habarnamany alyň.
3. Umumy bilimler barada 4 sowala jogap beriň we 1 matematiki meseläni çözüň.
Birinji sowaly gatnaşyjy SMS bukjasyny alnandygy baradaky SMS-habarnamasyny alýar. SMS arkaly, birinji soraga jogap beriň, onda dogry görnüşini san bilen görkeziň we 123 belgä iberiň.
Sowalyň mysaly:
Türkmenistanyň Konstitusiýasynyň kabul edilen güni: 1) 1991-nji ýylyň 1-nji maýy; 2) 1992-nji ýylyň 18-nji maýy.
Dogry jogap – 2. Sowala jogap bermek üçin 123 belgä 2-lik sany ibermek gerek.
Matematiki sowala jogap bermek üçin 123 belgä dogry amaly ibermek gerek.
Mysal üçin: 2+3*5=?
Dogry jogap - 17. Sowala jogap bermek üçin 123 belgä 17 sany ýollamaly.
Dogry jogap üçin gatnaşyjylar 10 bal alýarlar, nädogry jogap üçin – ballar hasaplanmaýar.
Nobatdaky her sowala jogap iberilenden soň, gatnaşyjy täze sowal alýar.
Bäş sowala jogap berdiňizmi? Gutlaýarys, Siz eýýäm baýrak almaga dalaşgär!
Ýeňiş gazanmak mümkinçiligim artdyrmak üçin Siz goşmaça 5 SMS-dan ybarat bolan bukjany satyn alyp we netijäňizi gowulandyryp bilersiňiz. Bary-ýogy S habary 123 gysga belgä iberiň ýa-da *123# aýlaň. Bukjany berlendigi barada sms alnandan soň, Siz goşmaça bäş sowala jogap bermäge we alnan ballaryň sanyny artdyrmaga mümkinçilik alýarsyňyz.
Baýrak günüň dowamynda iň köp bal alan gatnaşyja gowşurylýar.
Gündelik baýrak: Smartfon BLU R2 LTE.
Her aýlyk baýrak : Telewizor LG 49LH510V (ekranyň görnyşi -Direct LED, diagonal - 49"(125 sm).
Baş baýrak: Holodilnik, Kir ýuwujy maşyn, Noutbuk we Smartfon Samsung Galaxy S9 30-nji sentýabr 2018 ý. oýnalýar.
Bir günde 1,5 manada 5 SMS-li bukjany alyň we baýraklary utuň!
Anyk maglumaty almak üçin bäsleşigiň şertli kadalary bilen tanyşyň.
USSD hyzmatyň üsti bilen birikdirmek *123#
USSD hyzmatyň üsti bilen öçürmek *123*0#


text:
Jemgyýet
Mekdeplerde “Soňky jaň” baýramy mynasybetli dabaralar geçirildi
Şu gün mekdebi tamamlap, özbaşdak durmuş ýoluna gadam goýýan ýetginjekleriň we gyzlaryň 85 müňden gowragy üçin has-da dabaraly hem-de tolgundyryjy boldy. Olar mekdep ýyllarynyň dowamynda dünýägaraýşyny giňeltmek, häzirki zaman ylmynyň gazananlaryny özleşdirmek üçin ygtybarly binýady emele getiren köptaraply bilim aldylar. Olaryň hatarynda sport bäsleşiklerinde we dürli dersler boýunça geçirilen olimpiadalarda ýeňiji bolanlar, döredijilik bäsleşiklerine, çeper höwesjeňleriň gözden geçirilişine gatnaşyp, öz mekdepleriniň abraýyny goran okuwçylar bar.
Türkmemnistanyň Aragatnaşyk ministrligi “Altyn Asyr” ÝGPJ bilen bilelikde «TMCELL Töleg» goşundysyny işe girizildiler
Ykjam telefonyňyzyň hasabyny doldurmak üçin indi terminala barmak hökman däl. Milli hünärmenleriň işläp taýýarlan we önümçilige ornaşdyrylan «TMCELL Töleg» hyzmaty Aşgabat şäheriniň gününiň öň ýanynda işe girizildi.
Aşgabat şäheriniň gününiň öň ýanynda paýtagtyň seýilgähler toplumyna täze dynç alyş zolaklary goşuldy
Gurluşykçylar “Türkmenjamagattaslama” we “Aşgabattaslama” institutlarynda taýýarlanylan meýilleşdiriş çözgütlerine laýyklykda ol ýerleri ähmiýetine görä zolaklara böldüler we abadanlaşdyrdylar. Energetika we jemagat hojalygy ministrlikleriniň potratçy edaralary, Aşgabat şäher häkimliginiň gurluşylk edaralary ägirt uly möçberli işleri ýerine ýetirdiler, olaryň tagallasy bilen gezelenç we oýunlar zolaklarynyň durky täzelendi, oturgyçlar, kiçi görnüşli binagärlik usullary täzelenildi. Seýilgähleriň üçüsinde jemi 18,5 müň inedördül metr ýodajyklar we şonça ...
Milli köpçülikeýin habar beriş serişdeleriniň wekilleri teleradiogepleşikleriň halkara ölçegleri bilen tanyşdylar
ÝeHHG-nyň bilermenleri Anna Kaçkaýewa (Russiýa) we Arkadiý Maýofis (Ysraýyl) milli köpçülikleýin habar beriş serişdeleriniň wekillerini döwlet, jemgyýetçilik we täjirçilik telewideniýesini ösdürmegiň dünýä tejribesi bilen tanyşdyrdylar.
Sagdynlyk - ruhubelentlik
Türkmenistanda ýaşlaryň arasynda bolşy ýaly, ýaşuly nesliň arasynda hem welosiped sportuna höwesekleriň sany yzygiderli artýar. Ýurdumyzyň ilaty welosiped sportuny uly höwes bilen özleşdirýär we onuň derejesine ýokary baha berýär. Welosport saglyk hereketlerini amala aşyrmak, sport bilen meşgullanmak üçin bolşy ýaly, ol amatly hem-de ekologiýa taýdan arassa ulag hasaplanýar.
Döwletliler köşgündäki baýramçylyk dabarasy
Türkmenistanlylaryň ösüp gelýän nesli barada hemmetaraplaýyn alada etmek milli Liderimiziň durmuş syýasatynyň möhüm ugurlarynyň biridir. Ýurdumyzda körpeleriň bagtyýar durmuşda ýaşamagy üçin ähli şertler döredildi. Şu günki dabara hem munuň aýdyň subutnamasyna öwrüldi. Bu dabara Milli parlamentiň, syýasy we jemgyýetçilik guramalarynyň, köpçülikleýin habar beriş serişdeleriniň wekilleri gatnaşdylar.
Türkmenistanyň Konstitusiýasynyň we Döwlet baýdagynyň gününe bagyşlanan maslahatlar
Paýtagtymyzdaky Jemgyýetçilik guramalarynyň merkezinde “Türkmenistanyň Konstitusiýasy: täze taryhy eýýam we ösüşiň milli tejribesi” atly ylmy-amaly maslahat geçirildi. Ony Türkmenistanyň Mejlisi gurady.
Döwletiň durmuş syýasatynyň maksady — halkyň abadançylygy
Çärä welaýat we etrap häkimlikleriniň, bilim ulgamynyň edaralarynyň ýolbaşçylary, Mejlisiň deputatlary, hormatly ýaşulular, bilim ulgamynyň işgärleri, jemgyýetçilik guramalarynyň hem-de köpçülikleýin habar beriş serişdeleriniň wekilleri, ýerli ýaşaýjylar gatnaşdylar.
Oňaýly ýaşaýyş jaýlary halkymyzyň abadançylygy barada döwlet aladasydyr
Dört gatly jaýlaryň taslamalary olaryň binýadynyň, üçeginiň we diwarlarynyň sazlaşykly çözgütleri esasynda işlenip taýýarlanyldy. Binalaryň gurluşygynda döwrebap ýylylyk saklaýjy serişdeler ulanyldy. Goşmaça kömekçi otaglary bolan uly ýaşaýyş meýdanly öýleri gurmak indi kada öwrüldi. Öýleriň her birinde ýaşaýjylaryň ähli amatlyklaryň hözirini görüp ýaşamaklary üçin şertler we oňaýlyklar döredildi.
Beýik Ýeňşiň şanyna guralan dabaralar
Beýik Ýeňşiň 73 ýyllygynyň şanyna, asylly däbe görä, ýurdumyzyň ähli şäherlerinde we obalarynda uruşda wepat bolan gahrymanlaryň ýagty ýadygärlikleri hormatlanylýar. Weteranlara aýratyn mähirlilik bilen sarpa goýulýar. Bu şanly sene türkmen halkynyň belent watançylygynyň we edermenliginiň, onuň parahatçylyk söýüjilik, döredijilik ýörelgelerine, ata-babalaryň parasatly wesýetlerine ygrarlylygynyň nyşany hökmünde milli senenamada möhüm orun eýeleýär.


text:
Türkmenıstanda G. Berdimuhamedow telewidiniýäniň üsti bilen “Para uly üns bererin diýip tutuş halka ýüzlenýär. Emma nähili ýygnakda şolar ýaly söz diýsede, hiç kim üns bermeýärler. Sebäp türkmen halky G. Berdimuhamedowyň her geçirýän ýygnagy ýasamadygyny bilýärler.
Türkmenistanda zatlaryň bahalary näçe ýokary galşy, ýaly işe girmek üçin bermeli paralaryň bahasy iki esse bolýar. Pullary ýok adamlar işsiz ýa-da çöreksiz ýaşamaly bolýarlar. Käbirleri öz çagalaryny ekläp bilmän, utanyp öz janlaryna kast etýärler. Türkmenistanda eýýäm 42% bular ýaly wakalar bolup geçipdir.
Meniň özüm ýokary bilimli, ugrum mugallymçylyk. Emma Türkmenistanda mugallymçylyk ugry boýunça 68%-i aýal maşgalany alýarlar. Eger Watan habarlar gepleşigine syn berseňiz Berdimuhamedow täze açýan mekdeplerinde ýa-da ýokary okuw jaýlarynda öňünde durup çykyş edýänler aýal maşgalalar.
Özüm (Adym Aşyrmyrat) 7 ýyl gezek garano (okuw işleri boýunça bilim müdürligine), Bilim ministrligine we Aşgabadyň häkimine arza bilen ýüz tutdum. Hiç hili peýda bolmady. Mysal üçin: Garanonyň 5-nji etažynda kadrlar bölüminde ... atly aýal maşgala işleýär. Şonuň özi seniň bilen başka bir kabineta geçip, açyk ýüzbe ýüz para barada gürrüň açýar: “Näçe berip biljek.” diýip senden soraýar. Şolar ýaly wakalar Türkmenistanda kän duş gelip bolýar.
Türkmen halk öz içinde Gurbanguly Berdimuhamedow barada İMPİÇMENT sözi kän agzalýar. Menem goldaýaryn. Nesip bolsa şeýle-de bolar.
Redaksiýadan: Okyjynyň haty bolşy ýaly çap edilýär. Onda aýdylanlar Azatlyk Radiosynyň resmi pozisiýasyny şöhlelendirmeýär.


text:
20 Haziran 2015 Cumartesi
Migrasiýa Gullugynda Harby Gullukçylara Harby Derejelerini Bermek Dabarasy Geçirildi
2015-nji ýylyň 20-nji iýunynda Türkmenistanyň Döwlet migrasiýa gullugynda harby gullukçylara nobatdaky harby derejelerini bermek dabarasy geçirildi.
Türkmen döwleti türkmenistanlylaryň parahat durmuşynyň hem-de döredijilikli zähmetiniň ygtybarly sütüni bolup durýan ýurdumyzyň Ýaragly Güýçleriniň goranyş kuwwatyny has-da pugtalandyrmak babatda yzygiderli we hemmetaraplaýyn alada edýär. Hormatly Prezidentimiz Gurbanguly Berdimuhamedowyň başlangyjy bilen ýurdumyzda ýaýbaňlandyrylan toplumlaýyn harby özgertmeleriň çäklerinde harby we hukuk goraýjy edaralaryň maddy-enjamlaýyn binýadyny düýpli döwrebaplaşdyrmak alnyp barylýar, olar üçin iň häzirki zaman ýörite tehnikalary satyn alynýar. Ýokary hünärli harby gullukçylary taýýarlamak, şeýle hem harby gullukçylaryň gulluklary we döwrebap durmuşy üçin ähli zerur şertleri döretmek, täze nusgadaky harby şäherçeleri, serhet galalaryny, Watan goragçylary we olaryň maşgalalary üçin ähli amatlyklary bolan ýaşaýyş jaýlaryny gurmak durmuşa geçirilýän harby özgertmeleriň esasy ugry bolup durýar.
Türkmenistanyň Döwlet migrasiýa gullugynyň mejlisler otagynda baýramçylyk çäresi açyk diýip yglan edilýär. Türkmenistanyň Döwlet senasy ýaňlanýar. Soňra dabara Gullugyň serkerdeler toparyna dabaraly ýagdaýda nobatdaky harby derejelerini dakmak çäresi bilen dowam etdirildi. Täze harby derejelerine eýe bolan harby gullukçylar Türkmenistanyň Prezidenti, ýurdumyzyň Ýaragly Güýçlerininiň Belent Serkerdebaşysy, goşun generaly Gurbanguly Berdimuhamedowa türkmen halkynyň röwşen geljegini üpjün etmekdäki ýadawsyz yhlasy, bimöçber ünsi we atalyk aladasy üçin tüýs ýürekden hoşallyk bildirmek bilen, adalatlylygyň, mertligiň we watançylygyň nusgasy bolup, özleriniň mähriban Watanymyzyň parahatçylygynyň, asudalygynyň goragynda mundan beýläk-de mäkäm durjakdyklaryna ynandyrdylar.
Kaydol: Kayıt Yorumları (Atom)


text:
“Visa” ýa-da “Master Card” halkara töleg kartlaryny dolmak üçin gerekli
resminamalaryň sanawy
Döwlet edara-kärhanalarynda işleýänler:
-
Raýatlyk pasporty we nusgasy
-
Işleýän edarasyndan aýlyk zahmet haky baradaky Güwänama (Ilki başdaky aýlyk zähmethaky, ähli tutumlary, tutumlaryny aýyrmak bilen arassa eline alýan aýlyk zahmet hakyny, alan aýlyk zähmet hakynyň degişli aýyny görkezmek bilen);
-
Biometriki pasporty we nusgasy (zagran pasport).
Hususy kärhanalarda, firmalarda işleýänler:
-
Raýatlyk pasporty we nusgasy
-
Işleýän edarasyndan aýlyk zahmet haky baradaky Güwänama (Ilki başdaky aýlyk zähmet haky, ähli tutumlary, tutumlaryny aýyrmak bilen arassa eline alýan aýlyk zahmet hakyny, alan aýlyk zähmet hakynyň degişli aýyny görkezmek bilen);
-
Biometriki pasporty we nusgasy (zagran pasport);
-
Pensiýa kitapçasy we nusgasy.
Telekeçiler:
-
Raýatlyk pasporty we nusgasy
-
Salgyt gullugyndan telekeçiniň alýan girdeji salgydy boýunça beýannama (diklorasiýa o dohode);
-
Salgyt gullugyndan döwlet býujete bergisiniň ýokdygy barada kepilnama;
-
Pensiýa gaznasyndan döwlet býujete bergisiniň ýokdygy barada kepilnama;
-
Biometriki pasporty we nusgasy (zagran pasport).
-
Pensiýa kitapçasy we nusgasy.
Telekeçilerde işleýän raýatlar üçin:
-
Raýatlyk pasporty we nusgasy
-
Aýlyk zahmet haky baradaky Güwänama (Ilki başdaky aýlyk zähmet haky, ähli tutumlary, tutumlaryny aýyrmak bilen arassa eline alýan aýlyk zahmet hakyny, alan aýlyk zähmet hakynyň degişli aýyny görkezmek bilen);
-
Biometriki pasporty we nusgasy (zagran pasport);
-
Pensiýa kitapçasy we nusgasy.
-
Telekeçi bilen baglaşylan şertnamasy dowlet salgyt gullugy tarapyndan tassyklanan
Pensiýa ýaşyndaky raýatlar üçin:
-
Raýatlyk pasporty we nusgasy
-
Biometriki pasporty we nusgasy (zagran pasport);
-
Pensiýa kitapçasy we nusgasy.
-
Kartyň eýesiniň maşgala agzalarynyň karty dolan ýagdaýynda, degişlilikde ýokarda görkezilen resminamalara goşmaça garyndaşlygyny tassyklaýjy resminamalar bolmaly.
-
Kartyň eýesi daşary ýurtda okaýan bolsa, bu barada okaýan ýerinden alynan kepilnamanyň asyl nusgasyny getirmeli.
-
Ähli ýokarda agzalan resminamalaryň asyl nusgalary we nusgalary bolmaly


text:
Daşary ýurtlarda bilim alýan talyplara Türkmen-Türk paýdarlar täjirçilik bankyndan uly hyzmat. Türkmen-Türk paýdarlar täjirçilik Bankyň resmi web saýtynda ýerleşdirilen habara görä, Türkmen-türk paýdarlar täjirçilik banky daşary ýurtlarda bilim alýan talyplaryň okuw töleglerini tölemeklik üçin hyzmatlaryny hödürleýär !
Daşary ýurtda bilim alýan talyplaryň okuw töleglerini geçirmeklik üçin gerekli resminamalar şu aşakdakylardan ybarat :
- Daşary ýurduň bilim edarasynda okaýandygy baradaky güwanama;
- Daşary ýurt bilim edarasynyň bank hasaby barada doly maglumat (şertnama ýa-da hasap-faktura);
- Talybyň milli, daşary ýurt pasportlarynyň (daşary ýurda gidendigi-gelendigi baradaky ähli bellikler bilen) we dogluş hakyndaky şahadatnamasynyň göçürmesi;
- Talybyň okuw puluny tölejek raýatyň (maşgala agzasynyň) pasporty we göçürmesi.
Bankyň berýän bu hyzmaty, ýyllyk okuw tölegi döwlet uniwersitetine garanyňda has gymmadrak bolan Türkiýäniň hususy uniwersitetlerinde okajak talyplara uly ýeňillik bolup biler!
Isler öz ýurduňda isler daşary ýurtlaryň ýokary okuw jaýlarynda bolsun, uniwersitetde bilim almak her bir ýaş oglan-gyzyň we olaryň ene-atalarynyň baş arzuwlarynyň biri bolsa gerek. Okamak, öwrenmek, bilim almak, özüňe, maşgalaňa we ýurduňa peýdaly ýaşlar bolup ýetişmek gör nähilli ajaýyp duýgu!
“Peýdaly bolýan wagtyň gazanmak” şygary astynda öz işlerini amala aşyrýan Atawatan Topary, gelejegimiz bolup durýan ýaş oglan-gyzlarymyzyň daşary ýurtlaryň abraýly ýokary okuw jaýlaryna ýerleşmek amallary boýunça maslahat hyzmatlaryny hödürleýär we şu maksat bilen ilkinji nobatda Türkiýäniň abraýly birnäçe uniwersiteti bilen “Ygtyýarly Wekil” ylalaşygyna gol çekişdi.
Indi Siz ýaş oglan -gyzlar, Stambul şäherinde ýerleşýän birnäçe uniwersitete, şol uniwersitetiň ygtyýatly wekili bolup durýan Atavatan Danışmanlık şereketiniň maslahat hyzmatlary bilen ýerleşip bilersiňiz!
Stambul şäherinde Türkiýäniň kanunçylygyna laýyklykda terjime we maslahat hyzmatlaryny hödürleýän Atavatan Danışmanlık şereketi şol uniwersiterler barada giňişleýin maglumatlar bermek, resminamalaryňyzy taýynlamak we terjime etmek, şeýle hem, uniwersitete ýerleşdirmek ulgamynda maslahat hyzmatlaryny berýär.
Siz Atavatan Danışmanlık şereketiniň resmi IMO hasabyna goşulyp has giňişleýin maglumatlary alyp bilersiňiz!
IMO Atavatan :
+90 538 086 26 06
+90 532 401 71 52
Atavatan Danışmanlık ve Tercüme Merkezi
Aksaray mahallesi Koçibey sokak, Erler Apt No:34 D:7 Kat:4 Fatih/ İstanbul
E: Mail Adres : atavatanltd@gmail.com
Telefon : +90 532 401 71 52 (Türkiye)
Telefon : +90 212 633 4000
IMO Atavatan 1 : +90 532 401 71 52
IMO Atavatan 2 : +90 538 086 26 06
WhatsApp Atavatan : +90 532 401 71 52
Resminamalaryň Terjimesinde Makul Hyzmat Terjime Merkezi
Makul Hyzmat IMO hasabyna goşulyň : +993 63 78 96 73
Habarlaşmak üçin
Makul Hyzmat Terjime Merkezi
Aşkabat, Ankara köçesi, 25, A Blok, 401
E: Mail Adres : makulhyzmat@gmail.com
Telefon : +993 63 78 96 73
Telefon : + 993 12 96 48 55


text:
Dünýä belli amerikaly zenan aýdymçy Teýlor Swiftiň “Reputation” atly albomynyň 2 million nusgasy aýdym-saz muşdaklary tarapyndan satyn alyndy. Bu albom soňky 2 ýylda şeýle görkezijä ýeten ilkinji albom boldy. 28 ýaşly aýdymçy bu albomyny geçen ýylyň noýabr aýynda halk köpçülige ýetiripdi. Bu owadan aýdymçynyň 6-njy studiýa albomydyr. Swiftden öň iňlis aýdymçysy Adeliň 2015-nji ýylda çykaran “25” atly albomyny 3 günüň içinde 2 million adam satyn alypdy.
Ýeri gelende aýtsak, Teýlor Swift 2017-nji ýylda çykaran “Look What You Made Me Do” atly şekilli aýdymy bilenem rekord goýupdy. Onuň bu şekilli aýdymyna “YouTube” internet wideo platformasy arkaly 24 sagadyň dowamynda 39 million gezek tomaşa edilipdi. Swift bu ugurda Adeliň “Hello” atly şekilli aýdymynyň rekordyny täzeläpdi. Şeýle-de Swiftiň soňky çykaran “Delicate” atly “single” şekilli aýdymyna-da 1 hepdäniň dowamynda “YouTube” arkaly 57 million gezek tomaşa edilendigi habar berildi.
Dünýä belli amerikaly zenan aýdymçy Teýlor Swiftiň “Reputation” atly albomynyň 2 million nusgasy aýdym-saz muşdaklary tarapyndan satyn alyndy. Bu albom soňky 2 ýylda şeýle görkezijä ýeten ilkinji albom boldy. 28 ýaşly aýdymçy bu albomyny geçen ýylyň noýabr aýynda halk köpçülige ýetiripdi. Bu owadan aýdymçynyň 6-njy studiýa albomydyr. Swiftden öň iňlis aýdymçysy Adeliň 2015-nji ýylda çykaran “25” atly albomyny 3 günüň içinde 2 million adam satyn alypdy.


text:
Türk medeniýetiniň günleri türkmenistanlylary doganlyk halkyň döredijilik däpleri bilen tanyşdyrýar
Soňky ýyllarda özara Medeniýet günleri birnäçe gezek geçirildi
Ynsanperwer gatnaşyklar Prezidentler Gurbanguly Berdimuhamedow bilen Rejep Taýip Ärdogan tarapyndan özara ynam we düşünişmek esasynda guralýan döwletara hyzmatdaşlygynyň möhüm bölegi bolup durýar. Ýokary derejede geçirilen duşuşyklarda gazanylan ylalaşyklara laýyklykda geçirilýän bu döredijilik çäresine onuň guramaçylary we gatnaşyjylary tarapyndan iki ýurduň üstünlikli hyzmatdaşlygyna uly goşant hökmünde baha berilýär.
Döwlet Baştutanymyz halklarymyzyň köpasyrlyk ruhy-ynsanperwer gatnaşyklarynyň türkmen-türk doganlyk hyzmatdaşlygynyň mizemez binýatlarynyň biridigini nygtaýar. Bilelikdäki konsertler, medeniýet işgärleriniň iki ýurtda guralýan halkara maslahatlaryna we festiwallara gatnaşmagy däp bolan medeni alyşmalaryň giňeldilmegine ýardam berýär. Türkmen we türk halklarynyň beýik akyldarlarynyň we şahyrlarynyň, eserlerini düýpli öwrenmek hem-de wagyz etmek boýunça alymlar bilelikde iş alyp barýarlar.
Soňky ýyllarda özara Medeniýet günleri birnäçe gezek geçirildi. Şolaryň gerimi barha giňelýär. 2015-nji ýylda türkmen artistleri gadymy türk şäherleri Konýada we Izmirde çykyş edip, tomaşaçylar köpçüligini milli sungatymyz bilen tanyşdyrdylar.
Şu gün ir bilen ýurdumyzyň Medeniýet ministrliginde türk wekiliýetiniň agzalary bilen duşuşyk geçirildi, bu ýerde ynsanperwer ulgamynda hyzmatdaşlyk etmegiň meýilnamalary ara alnyp maslahatlaşyldy.
Türkiýe Respublikasynyň Türkmenistandaky Medeniýet günleriniň açylyş dabarasyna jemgyýetçiligiň, ýurdumyzda işleýän diplomatik düzümleriň, döredijilik işgärleriniň, köpçülikleýin habar beriş serişdeleriniň, talyp ýaşlaryň wekilleri gatnaşdylar.
Dabaranyň beýik Magtymgulynyň adyny göterýän Milli sazly-drama teatrynda geçirilendigi aýratyn many-mazmuna eýedir. Beýik türkmen akyldar şahyrynyň döredijiligine doganlyk ýurtda belent sarpa goýulýar. Mälim bolşy ýaly, Ankaranyň ajaýyp künjekleriniň birinde “Türkmenistan” seýilgähi ýerleşýär, onda Magtymguly Pyragynyň ýadygärligi oturdyldy, şahyryň heýkeli Türkiýäniň Ýozgat şäherinde hem oturdylyp, Magtymgulynyň ýadygärligi ebedileşdirildi. Türkmen edebiýatynyň nusgawy şahyrynyň 290 ýyllygy bellenilen ýylynda onuň goşgularyndan ybarat üç sany ýygyndy türk diline terjime edildi hem-de şanly sene mynasybetli beýik akyldaryň durmuş ýoluna we döredijiligine bagyşlanyp köpsanly çäreler guraldy.
Türki halklaryň medeniýetiniň halkara guramasy (TURKSOÝ) 2014-nji ýyly Magtymguly ýyly diýip yglan etmek bilen, şahyryň örän baý edebi we ylmy-pelsepewi mirasyny öwrenmek hem-de dünýä derejesinde wagyz etmek işine uly goşant goşdy. Şu ýyl bu guramanyň goldaw bermeginde Türkmenistanyň Prezidenti Gurbanguly Berdimuhamedowyň “Parahatçylyk sazy, dostluk, doganlyk sazy” kitaby türk diline terjime edildi. Bu düýpli eserde sungatyň parahatçylyk dörediji ýörelgesiniň taglymy açylyp görkezilýär.
Şu gezekki medeni çäräniň açylyş dabarasynda Türkiýe Respublikasynyň medeniýet we syýahatçylyk ministriniň orunbasary Omer Arisoý iki doganlyk halkyň taryhy taýdan kemala gelen medeni hem-de ruhy umumylygynyň, iki ýurduň özara bähbitli doly derejeli hyzmatdaşlyk ugruna ygrarlydygynyň ikitaraplaýyn gatnaşyklaryň ygtybarly binýady bolup durýandygyny belledi.
Çärä gatnaşyjylar giň halkara hyzmatdaşlygy, medeniýeti hem-de sungaty hemmetaraplaýyn ösdürmek syýasatyny alyp barýandyklary, şu gün Aşgabatda badalga alan Türkiýäniň Medeniýet günlerini geçirmäge döredilen mümkinçilik üçin Prezidentler Gurbanguly Berdimuhamedowa we Rejep Taýip Ärdogana tüýs ýürekden hoşallyklaryny beýan etdiler.
Soňra türk artistleriniň konserti boldy. Onuň maksatnamasyna Türkiýäniň Döwlet opera we balet teatrynyň aýdymçylarynyň, folklor sungatyna wekilçilik edýän aýdymçylaryň hem-de sazandalaryň, belli döredijilik toparlarynyň çykyşlary girizildi. Artistler sazyň ajaýyp dili bilen öz halkynyň köpöwüşginli medeni ýörelgelerini beýan etdiler. Giňden tanalýan opera aýdymçylary Çidem Gýurdal hem-de Şeher Çagataý dünýä saz sungaty hazynasyndan aýdymlary we türk kompozitorlarynyň eserlerini ussatlyk bilen ýerine ýetirdiler.
“Türk dünýäsi” aýdym-saz we tans toparynyň çykyşy hem konsertiň maksatnamasyna girizildi, olar özboluşly saz çykyşlary bilen tomaşaçylary begendirdiler. Ozal hem ýurdumyzda ençeme gezek çykyş eden bu topar türkmen halk aýdymlaryny ýerine ýetirdi, ol şu günki konserte gatnaşýan tomaşaçylar üçin ajaýyp sowgat boldy.
Tomaşaçylar dünýä belli “Mehter” atly türk aýdym-saz toparyny elçarpyşmalar bilen garşyladylar. Bu toparyň taryhy XIV asyrdan başlanýar hem-de dünýäde ilkinji harby orkestrleriň biri hasap edilýär. Taryhy maglumatlara görä, Türkiýäniň goşunynda “Mehter” topary baýdagyň goralmagy üçin jogap berýär. “Mehter” orkestriniň sazynyň kömegi bilen söweşiň başlanmagyna, goraga geçmek we beýleki harby buýruklar berlipdir, şeýlelikde, orkestr belli bir derejede söweşe ýolbaşçylyk edipdir. Eger orkestr saz çalmagyny dowam etse, hiç haçan söweş ýeňliş hasap edilmändir.
Gündogar harby sazlary Ýewropanyň medeniýetine hem uly täsir edipdir, hususan-da, Mosartyň we Bethoweniň döredijiliginde orkestriň sazlarynyň täsiri duýlupdyr. Dürli ýurtlarda hem bu türk orkestriniň nusgasy boýunça harby orkestrler döredilipdir. Häzirki wagtdaky “Mehter” topary Ýaponiýanyň, Germaniýanyň, Portugaliýanyň şäherlerinde ýüzlerçe gezek çykyş etdiler.
Aşgabatda “Mehter” topary nusgawy çykyşlaryndan sazlary ýerine ýetirdi. Türk harby saz eserleri, watançylyk aýdymlary, Wolfgang Amadeý Mosartyň iň meşhur sazlarynyň biri “Türk ýörişi” dabaraly sazy ýaňlandy. Harby taryhy lybaslara beslenen artistler üflenip hem-de kakylyp çalynýan saz gurallarynyň ajaýyplygyny we şirin owazyny görkezdiler, şolaryň hatarynda uly çopan tüýdükleri, çasly sesli kese tüýdükler hem-de nagaralar, ägirt uly türk depregi üçburçluk we jam görnüşli gurallar, jaňjagazlar bar.
Tomaşaçylar bu täsin çykyşlara mynasyp baha berip, zehinli artistlere elçarpdylar we gül desselerini gowşurdylar.
Türk artistleri hormatly Prezidentimiziň “Ak güllerim saňa” diýen aýdymyny ýerine ýetirmek bilen tomaşaçylara ajaýyp sowgat etdiler, bu aýdym dowamly elçarpyşmalar bilen utgaşdy.
Şu gün medeni çäräniň çäklerinde paýtagtymyzdaky Şekillendiriş sungaty muzeýinde Türkiýäniň halk senetçiliginiň we fotosungatynyň sergisi açyldy.
Amaly-haşam sungatyna köpsanly sarpa goýýanlarda ussatlyk bilen galaýydan ýasalan, aýnadan edilen nagyşly önümler, külalçylyk, bezegli sandyjyklar we hasalar, matalara çekilen keşdeler, kümüş şaý-sepler, “ebru” usulynda çekilen suratlar uly gyzyklanma döretdi.
Bu ýerde zergärçilik işi, süňkden we agaçdan sowgatlyk önümleri taýýarlamak boýunça ussatlyk sapaklar-da guraldy. Kagyzy gaýtadan işlemegiň gadymy sungaty bolan “ebru” boýunça ussatlyk sapaklary uly gyzyklanma eýe boldy . Suratkeş zenan sergä gatnaşyjylara suwuň ýüzünde surat çekmegiň esasy tilsimlerini görkezip, haýran galan tomaşaçylaryň gözüniň alnynda şeýle eserleriň birnäçesini döretdi.
Gadymy fotosuratlar we häzirki döwrüň türk fotosuratçylarynyň işleri serginiň aýratyn bölümini düzdi. Sergini guraýjylar Türkiýäniň bir bitewi keşbini döretmegi başardylar. Taryhyň sahypasyna öwrülen täsin ak-gara fotosuratlarda türk şäherleriniň binagärlik keşbi, dürli ýaşdaky we dürli hünärli adamlaryň keşpleri örboýuna galýar. Häzirki döwrüň işlerinde bu ýurduň tebigat gözellikleri, gadymy ýadygärlikleri, syýahatçylyk künjekleri hem-de täze binagärligi, milli baýramlary we gündelik iş-aladalary beýan edilýär.
Ertir döredijilik çäresiniň çäklerinde Şekillendiriş sungaty muzeýinde iki ýurduň medeniýet ulgamynyň wekilleriniň duşuşygy geçiriler. Magtymguly adyndaky Milli sazly-drama teatrynda hem-de türkmen we türk artistleriniň konserti bolar.
Myhmanlar üçin paýtagtymyzyň muzeýleriniň gymmatlyklary hem-de Aşgabadyň binagärlik desgalary bilen tanyşlygy öz içine alýan uly medeni maksatnama taýýarlanyldy.


text:
Gazagystanyň häkimiýetleri Gollandiýanyň sudunyň Gazagystanyň 22 milliard dollarlyk döwlet maýa goýumlar fondunyň doňdurylmagy hakyndaky karary ýatyrandygyny habar berdiler.
Gazagystanyň Adalat ministrliginiň 24-nji ýanwarda çap eden beýanatynda suduň Merkezi Aziýanyň öňdebaryjy ykdysadyýetiniň Belgiýadaky käbir hasaplaryny doňdurmak hakyndaky kararyny ýatyrmak ugrunda tagalla etjekdigini aýtdy.
New York Mellon banky tarapyndan dolandyrylýan fondyň puly moldowaly biznesmen Anatolie Stati tarapyndan edilen şikaýatyň esasynda doňdurylypdy. Stati Gazagystanyň hökümetine garşy 500 million dollarlyk dawa işini gozgady.
Gazagystanyň nebit-gaz pudagyna maýa ýatyran işewür hukugynyň döwlet tarapyndan gödek bozulandygyny we öz paýyny arzan satmaga mejbur edilendigini aýdýar.
Gazagystan biznesmene tölemekden boýun gaçyrýar we ony arbitraž sudda gozgan işiniň öz peýdasyna çözülmegini gazanmaküçin galp usullary ulanmakda aýyplaýar.


text:
Makedoniýa-Türkiýe duşuşygy deňme-deň tamamlandy
Türkiýäniň milli futbol ýygyndysy 2018 Bütindünýä kubogynyň saýlama oýunlarynyň çäginde ýörite gurnalan duşuşykda Makedoniýa bilen oýnady
Paýtagt Skopýede geçirilen duşuşyk golsyz tamam boldy.
Makedoniýa bilen geçirilen duşuşyklaryň soňky üçüsi 2-0, 2-1 we 2-1 hasaplary bilen Türkiýäniň ýygyndysynyň ýeňişleri bilen tamamlanypdy.
Türkiýäniň milli futbol ýygyndysynyň Makedoniýanyň ýygyndysy bilen geçiren umumy 8 duşuşyk bolsa 5 ýeňiş, 2 deňme-deňlik we 1 ýeňiliş bilen tamam boldy.


text:
Türkmen Milli konserwatoriýasynda baýramçylyk konsertlei boldy
Ol konserwatoriýanyň Uly zalynda üflenip çalynýan saz gurallary kafedrasynyň wekilleriniň çykyşy bilen açyldy. Babajan Hudaýberdiýýewiň ýolbaşçylygyndaky orkestr Andreý Babaýewiň „Baýramçylyk rapsodiýasyny“ ýerine ýtirdi.
Baýram Hudaýnazarow, Weli Muhadow, Nury Muhadow ýaly belli türkmen kompozitorlarynyň eserleri bilen bir hatarda dünýä belli nusgawy eserler--Leonid Çerneýskiniň „Mazurkasy“, Isaak Dunaýaewskiniň şadyýan „Polkasy“, Nikolaý Golikowyň degişme äheňli „Ýumoreskasy“, Aram Haçaturýanyň „Gaýane“ baletinden „Gylyçly tansy“ we beýlekiler ýerine ýetirildi.
Könsert Rahym Nuryýewiň ýolbaşçylygyndaky orkestriň ýerine ýetirmeginde Nury Muhadowyň „Türkmenistanyň göli“ atly eseri bilen tamamlandy.
Onuň yzysüre konserwatoriýanyň Kiçi zalynda kamera konserti başlandy. Saz we aýdym kafedrasynyň mugallymlary Meýlis Myratgeldiýew, Röwşen Baýramow we Begenç Gaýypow dagy Maýa Beýmanowanyň sazandarlygynda meşhur aýdymlary ýerine ýetirdiler.
Ilki bilen Begenç Gaýypow Aleksandra Pahmutowanyň „Biziň ýaşlygymyz“ diýen aýdymyny aýtdy. Röwşen Baýramow bolsa Sergeý Rahmaninowyň „Ýaş sygan“ romansyny ýerine ýetirdi. Meýlis Myratgeldiýew Andreý Babaýewiň „Söýen gözlerim“ diýen aýdymyny ussatlarça ýerine ýetirip, diňleýjileriň minnetdarlygyny gazandy. Bu mugallymlaryň üçüisi bileleikde Andreý Babaýewiň „Bir jenana duşar boldum“ we «O solo mio» aýdymlary bilen bu ýere gelenleriň söýgüsini gazandylar.
Ýekelikde aýdym aýtmak kafedrasynyň wekilleri Mämmetmyrat Annamyradow, Amangeldi Amanow, Gurt Nazarow dagy Wladimir Mkrtumowyň, Igor Jorakulowyň we Stella Farmazowanyň sazandarlygynda türmen hem-de ýewropa kompozitorlarynyň belli operalaryndan ariýalary ýerine ýetirdiler. Ilimiziň „Altyn baritony“--Türkmenistanyň halk artisti Atageldi Garýagdyýew Aleksandra Pahmutowanyň „Owaz“ we Arno Babajanýanyň „Saňa sadaga“ aýdymlaryny ajaýyp aýdyp, baýramçylyk çykyşlaryny jemledi.


text:
14 Şubat 2017 Salı
Eýranyň Amaly-Haşam Sungatynyň Sergisiniň Tomaşaçylary Gündogar Ussatlarynyň Nepis Eserlerine Mynasyp Baha Berdiler
Eýran Yslam Respublikasynyň Medeniýet günleriniň çäklerinde Döwlet Çeperçilik akademiýasynyň sergi zalynda dostlukly ýurduň žiwopis eserleriniň we amaly-haşam sungatynyň sergisi açyldy. Onda goýlan işler aşgabatlylara eýran sungatynyň döredijilik mirasy we häzirki ýörelgeleri bilen tanyşmaga mümkinçilik berýär. Bu ýerde özboluşly grafiki eserler, zergärçilik önümleri, dünýä belli pars halylary, häzirki zaman çaphana neşirleri, elde ýasalan üýtgeşik gap-gaçlar, nepis ýag çyralar,sandyklar we beýlekiler bar.
Sergidäki işleriň aglabasyEýranyň günorta –günbatarynda ýerleşýän gadymy Şiraz şäheriniň ussatlarynyň el hünäridir. Ol Sagdydyr Hafya ýaly tanyma şahyrlaryň watanydyr, „ussalar şäheridir“. Şirazyň ýukajyk aýnadan ýasalyp, altyn çaýylan bezegli ajaýyp ýag çyralary- durmuş gurýan her bir eýranly gyzyň bukjasynda bolýandyr. Serginiň bu bölüminde toý-märekelerde ulanylýan aýna çaý esbaplary goýlupdyr.
Stoljagazyň üstünde ýaýrap ýatan toýundan bişirilip şeýle bir meňzeilip ýasalan nar däneleriniň gapdalynda kinniwanja keramiki guşlar bar. Olar eýranlylar üçin däp bolup galan zatlardyr. Olar öýe rysgal getirýr diýilip ynanylýar, şonuň üçinem Nowruz baýramynda birek-birege sowgat berilýär.
Bu ýerde goýlan gurjaklara göçegçi awşar taýpasynyň milli egin-eşigi geýdirilipdir. Boldan biçilýän köýnekler, altyn sapaklar bilen keşdelenen gursakçalar dabaralarda, aýratynam toýlarda geýilýän eşiklerrdir. Gyzjagazlar üçin giň yştanly kelteräk köýnekler tikilýär.
Serginiň iki bölüminde metalkeramiki ýalpakgaplar goýlupdyr. Olaryň bir böleginde şirazly, beýlekisinde yspyhanly ussalaryň el hünäri bar. Taýýarlanylyşynyň birmeňzeşligine garamazdan olar bezeg tilsimleri bilen tapawulanýarlar, ýöne iki toplumda-da gök we mawy reňkler agdyklyk edýär. Olaryň gözelligi ýaýylyp duran tawus guýrgyny ýada salýar.
Yspyhanly ussalaryň elinden çykan aýna çyradanlar, iki sany bulgur we waza ünsüňi özüne çekýär. Olar durmuş ähmiýetli bolman, öýlerde bezeg hökmünde ulanylýar. Sergide nepis pars halylarynyň we haly önümleriniň köp görnüşi goýlupdyr.
Çaphana önümleri-de bu ýere gelenlerde uly gyzyklanma döretdi. Olaryň birinde Eýranyň iri şäherleriniň döreýşi we ösüşi barada gürrüň berýän ýalpyldyly neşirleriň 15-si bar. Bu ýurduň gözel ýerleriniň, ösümlik we haýwanat dünýäsiniň seýrek duşýan görnüşleriniň suraty ýerleşdirilen albom Eýranyň tebigaty bilen tanyşdyrýar. Aşgabatlylar olara syn edip, diňe bir bu ýurduň tebigaty däl, eýsem eýranly surat ussatlarynyň sungaty bilen-de tanyşdylar.
Serginiň çeper edebiýat bölüminde Magtymgulynyň şygyrlarynyň iki jilti, „Mollanepes“ we „Hezreti Sarags baba“ kitaplary goýlup, olar tomaşaçylaryň islegli ýerine öwrüldi. „Abu Ali ibn Sina“ atly iki jiltlik kitapda Gündogar genisiniň filosofiýa, kesgitlemelere, etika degişli eserleri ýerleşdirilipdir. Kitaplar iki dostana halkyň taryhy-ruhy umumylygynyň beýany boldy.
Sergä gelenler oňa mynasyp baha berdiler-Gündogaryň nepis we özboluşly sungatynyň nusgalary olarda uly täsir galdyrdy.
http://www.turkmenhabargullugy.com/eyranyn-amaly-hasam-sungatynyn-sergisinin-tomasacylary-gundogar-ussatlarynyn-nepis-eserlerine-mynasyp-baha-berdiler/
Kaydol: Kayıt Yorumları (Atom)


text:
Azatlyk Radiosynyň elekton bukjasyna gelen nobatdaky hatda Aşgabat şäheriniň ýaşaýjysy öz ykbalyna ünsi çekýär.
Azatlyk Radiosy Türkmenistanyň prezidentine ýüzlenip, ýazylan bu haty “Hormatly Arkadag” rubrikasynda bolşy ýaly çap edýär.
Türkmenistanyñ Prezidenti Gurbanguly Berdimuhamedow Mälikgulyýewiçe haýyşnama!
Essalowmaleykim Màhriban hem Gahryman Prezidentimiz Gurbanguly Berdimuhammedow, men Ašgabat saherinin 4-nji mkr jay 11 otag 42 ýasayjysy Meýlis Gurbangulyyew Agamyradowiç 1994 nji ýylda dogulan, meniñ sizden kiçi bolmadyk haýyştym bardy Mahriban Arkadagymyz men 2012-nji ýylda heläkçilige uçuradym, Balkan welaýatynyn Çeleken obasyna doslarym bilen dynç almaga gidenimde bilmän suwyň pesirak ýerine bökenimde boýun (6-njy) oňurgam döwüldi, haýyst edip ýüz tutmadyk ýerimiz galmady hemmeler bir zat...
05.06.2017
Redaksiýadan: Okyjynyň haty bolşy ýaly çap edilýär. Onda aýdylanlar Azatlyk Radiosynyň resmi pozisiýasyny şöhlelendirmeýär.


text:
Kaka etrabynda durky täzelenen durmuş maksatly desgalaryň birnäçesini ulanmaga bermek dabarasy boldy.
Çärä welaýat we etrap häkimlikleriniň, bilim ulgamynyň edaralarynyň ýolbaşçylary, Mejlisiň deputatlary, hormatly ýaşulular, bilim ulgamynyň işgärleri, jemgyýetçilik guramalarynyň hem-de köpçülikleýin habar beriş serişdeleriniň wekilleri, ýerli ýaşaýjylar gatnaşdylar.
Dabarada çykyş eden etrabyň ýaşaýjylary hormatly Prezidentimiz Gurbanguly Berdimuhamedowa halkymyz, türkmenistanlylaryň ösüp gelýän nesli baradaky ýadawsyz aladasy üçin tüýs ýürekden hoşallyk bildirdiler. Dabara gatnaşyjylar bu çäräniň milli Liderimiziň ýolbaşçylygynda durmuşa geçirilýän syýasatyň üstünlige eýe bolýandygynyň nobatdaky aýdyň subutnamasydygyny nygtadylar.
Berkarar döwletimiziň bagtyýarlyk döwründe Türkmenistan belent maksatlara tarap ynamly öňe barýar. Ýurdumyzyň ykdysady we durmuş-medeni taýdan ösmegi ähli ulgamlarda giň möçberli özgertmeler maksatnamalaryny üstünlikli amala aşyrmaga mümkinçilik berýär. Eziz Watanymyzyň ähli sebitlerinde has oňaýly ýaşaýyş jaýlaryny, iri önümçilik we durmuş maksatly kärhanalary özünde jemleýän döwrebap etraplar, şäherler hem-de obalar peýda bolýar, häzirki zaman ulag-aragatnaşyk düzümi kemala gelýär. Munuň özi milli ykdysadyýetimiziň okgunly ösýändigine we tutuş döwletimiziň rowaçlyga beslenýändigine şaýatlyk edýär.
“Bilimli nesil — Kuwwatly Watan” ýörelgesine eýerilip, häzirki döwürde Türkmenistanda hormatly Prezidentimiz Gurbanguly Berdimuhamedowyň başlangyjy boýunça ýurdumyzyň bilim ulgamyny mundan beýläk-de ösdürmäge gönükdirilen toplumlaýyn maksatnama durmuşa geçirilýär. Ýurdumyzyň ähli sebitlerinde döwrebap çagalar baglary, orta we ýokary okuw mekdepleriniň binalary gurulýar, ýokary hünärli hünärmenler taýýarlanylýar, bu ulgamyň edaralary öňdebaryjy tehnologiýalar we enjamlar bilen üpjün edilýär. Täze ýokary okuw mekdepleriniň açylmagyna hem-de ýaşlaryň daşary ýurt dillerini çuňňur özleşdirmegine aýratyn üns berilýär.
Şu gün guralan dabaralar bu işiň yzygiderli we üstünlikli amala aşyrylýandygynyň nobatdaky subutnamasydyr. Döwrüň talaplaryna laýyklykda durky täzelenen mekdep ýaşyna çenli hem-de umumybilim edaralarynda ösüp gelýän nesli sazlaşykly terbiýelemek üçin ähli şertler döredildi.
Täze açylan desgalaryň ählisinde ýurdumyzyň hususy gurluşyk kompaniýalary we hojalyk birleşikleri tarapyndan düýpli abatlaýyş işleri ýerine ýetirildi. Olaryň wekilleri dabaranyň barşynda mähriban topragymyza, Garaşsyz ýurdumyza, hormatly Prezidentimiz Gurbanguly Berdimuhamedowyň beýik işlerine buýsanç duýgularyny paýlaşdylar. Bu belent duýgular şol ýerde köp gezek ýaňlanan “Sag boluň!” diýen jümlede öz beýanyny tapdy.
Döwrebaplaşdyrylan çagalar baglarynda hem-de mekdeplerde ýyladyş we elektrik üpjünçilik ulgamlary doly täzelenildi, binalaryň üçekleri, aýnalary hem-de pollary doly çalşyldy, olara ýanaşyk ýerler bolsa abadanlaşdyryldy.
Döwlet Baştutanymyzyň giň möçberli özgertmeleriniň ilerledilmegine milli parlamentiň deputatlary hem saldamly goşant goşýarlar. Durmuş meselelerini çözmek, şol sanda döwlet strategiýasynyň ileri tutulýan ugurlarynyň biri bolan bilim ulgamyny kämilleşdirmek Mejlisde Ahal welaýatynyň 25-nji saýlaw okrugynyň ýaşaýjylarynyň bähbitlerine wekilçilik edýän deputat Serdar Berdimuhamedow üçin möhüm wezipeleriň biridir.
Diňe soňky birnäçe aýyň dowamynda halkyň saýlanynyň meýilleşdirilen özgertmeler maksatnamasynyň çäklerinde bu sebitde keselleriň öňüni almak boýunça ýöriteleşdirilen lukmançylyk toplumy, Saglyk öýi, perinatal merkez, uzynlygy 15 kilometre barabar bolan Hywaabat — Kaka suw geçirijisi açyldy. Kaka hem-de Babadaýhan etraplarynda döwrebap dokma toplumlarynyň ikisiniň gurluşygyna badalga berildi.
Geçirilýän işleriň toplumy oba ýerleriniň sazlaşykly ösmegini üpjün etmek, ykdysady ösüşi işjeňleşdirmek, raýatlarymyzyň, şol sanda ýaş maşgalalaryň hem-de hünärmenleriň ýaşaýyş-durmuş şertlerini gowulandyrmak, ilatly ýerleri düzümleýin desgalaryň hasabyna abadanlaşdyrmak boýunça wezipeleri çözmäge ýardam etmelidir.
Kaka etrabyndaky bu şanly waka hormatly Prezidentimiz Gurbanguly Berdimuhamedow tarapyndan işlenip taýýarlanylan hem-de yzygiderli durmuşa geçirilýän obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin rejelenen görnüşindäki Milli maksatnamanyň üstünlikli amala aşyrylýandygynyň aýdyň subutnamasydyr.


text:
Bagy-bossanlyga büremegiň ýazky we güýzki möwsümleriniň barşynda 3 million düýp nahal oturdylar
Türkmenistanyň Prezidenti Karara gol çekdi. Resminama laýyklykda, ýurdumyzda 2018-nji ýylda:
ministrliklere we pudaklaýyn dolandyryş edaralaryna, Aşgabat şäheriniň häkimligine Ahal welaýatynyň Ak bugdaý hem-de Bäherden etraplarynyň aralygynda saýaly, pürli, miweli baglaryň we üzümiň 1,5 million düýp nahalynyň;
welaýatlaryň häkimliklerine welaýatlaryň çäginde saýaly, pürli, miweli baglaryň we üzümiň 1,5 million düýp nahalynyň ekilmegini üpjün etmek tabşyryldy.
Ministrliklere, pudaklaýyn dolandyryş edaralaryna, welaýatlaryň hem-de Aşgabat şäheriniň häkimliklerine miweli bag we üzüm nahallarynyň aýratyn kesgitlenen ýer böleklerinde görnüşleri boýunça ekilmegini hem-de ekilen saýaly, pürli, miweli bag we üzüm nahallarynyň damjalaýyn usulda suwarylmagyny üpjün etmek tabşyryldy.
Şeýle hem resminama bilen, Türkmenistanyň Daşky gurşawy goramak we ýer serişdeleri baradaky döwlet komitetine ministrlikleri, pudaklaýyn dolandyryş edaralaryny, welaýatlaryň hem-de Aşgabat şäheriniň häkimliklerini ýeterlik mukdarda üzüm we 3 ýyllyk bag nahallary bilen üpjün etmek, şeýle hem olaryň ekilişine we ideg edilişine gözegçilik etmek tabşyryldy.


text:
Bilşimiz ýaly VK sosial ulgamynda reklamalarymyzy bermek mükinçiligi bardyr. Web sahypaňy ýa-da Wkontaktda bir postyňy herkime görüner ýaly reklama edip bilersiňiz. Reklamay isleseňiz belli bir şäherlerde görkezmek hem mümkinçiligi bar. Reklama bermek mugt däldir. Iň az 500 rubl-lyk (30 manat) reklamaňyzy görkezip bilersiňiz. Ýagny her bir adam reklamaňyza girende 2.5 rubl alýar. Siz reklamaňyzy tabşyranyňyzda ilki moderatorlar tarapyndan barlanýar, hiç bir kemçilik ýok bolsa reklamaňyz görkezilmäge başlanýar. Kabul edilmese kemçiligini size duýdurýar we düzedip täzeden ibermegiňizi haýyş edýär.
Reklamany nähili tabşyrmaly? nädip etmeli?
Reklamany diňe Kompýuterde vk.com saýtyna girip tabşyryp bilersiňiz. Ilki bilen öz profiliňize giriň we hasabyňyzya pul ýatyryň.
Hasaba pul ýatyrmak üçin Wisa. Master, Webmoney ýaly gapjyklardan peýdalanyp bilersiňiz.
Pul ýatyrmak üçin suratda görşüňiz ýaly Reklama ýazgysyna basyň.
Reklama gireniňizden soňra garşyňyza aşakdaky ýaly sahypa açylar. Siz Budget giriň we sag tarapda duran (add funds) diýen ýazga basyň.
Soňra bolsa eliňizde haýsy internet gapjygy bar bolsa şony ulanyp pulyňyzy ýatyryň.
Pulyňyzy salanyňyzdan soňra Create an Ad ýazgyly düwmä basyň.
Bu ýerden bolsa reklama görnüşüni saýlaň.
Saýlanyňyzdan soňra ähli boşluklary reklamaňyza görä dolduryň.
Dolduranyňyzdan soňra Create ad düwmesine basyň. Basan ýagdaýyňyzda hem siziň reklamaňyz iberiler. Kabul edilende (edilmedik ýagdaýynda) size bildiriş geler.
Reklama şu şekilde görünýär
3,959 gezek okaldy


text:
Orsýetiň prezidenti Wladimir Putin Amerikan telewideniýesiniň bir programmasynda eden çykyşynda, öten ýylky prezident saýlawlaryna Moskwanyň garyşandygyny inkär edip, prezident Donald Trampa basyş edere Kremliň elinde hiç bir materialyň ýokdugyny aýtdy.
Putin “NBC” telekanalynyň 4-nji iýun “Sunday Night” programmasynda ýaýlyma berlen interwýusyndan peýdalanyp, Waşingtonda Orsýet saýlawlara garyşdy diýilýän we Putiniň Birleşen Ştatlar bilen bolan gatnaşyklary gowulandyrmak umydyna zyýan ýetiren jedellerden özüni çetde tutmaga synanyşdy.
Ol Birleşen Ştatlarda bu barada barýan derňewlerde esasy şahsyýet hasaplanýan Maýkel Flin bilen bolan ilteşiklerini ulaltmazlyga synanyşyp, özüniň onuň bilen “hatda gepleşmändigini” aýdýar. Flin saýlaw kampaniýasynda Trampa maslahat berip, soňra hem wezipeden çetleşdirilýänçe, onuň milli howpsuzlyk geňeşçisi bolup işlän adam.
Putin Trampa basyş etmek üçin elinde zyýanly maglumatlar bar diýilýän habarlary hem “ýene bir boş gürrüňler, bu maglumatlary biz nireden alypdyrys” diýip ret etdi.
Öten hepde ors hakerleriniň “watançylykly” sebäplere görä, Birleşen Ştatlaryň saýlawlaryna garyşmak üçin käbir işleri eden bolmagy mümkin diýen, ýöne munda döwletiň eliniň bardygyny telim gezek inkär eden Putin Orsýete netijeleri üýtgetmegiň geregi ýok, bu uzagyndan garanyňda bir manysyz zat diýdi.
“Biz muny etjek hem bolmaly däl. Prezidentler gelýärler we gidýärler, häkimiýet başyndaky partiýalar-da çalyşýar, ýöne esasy syýasy ugur üýtgänok” diýip, Putin aýtdy.
Birleşen Ştatlaryň aňtaw komissiýasynyň ýanwarda çykaran hasabatynda “Putin 2016-njy ýylda Amerikanyň prezident saýlawlaryna täsir etmek üçin kampaniýa alnyp barylmagy barada tabşyryk berdi”, mundan maksat Amerikanyň demokratik düzgünine şek döretmek, Klintony garalamak we Trampyň prezidentligi gazanmak şansyny gowulandyrmakdy diýen pikirler öňe sürülýär.
Amerikan resmileriniň we synçylaryň aglabasy Putiniň Klintonyň saýlanma şansyny peseltmek isländigine ynanýarlar. Sebäbi Klinton Orsýetdäki adam hukuklary we demokratiýanyň ýagdaýy, şeýle hem onuň Ukrainadaky agressiýasy hakda berk tutumy eýeläp, Moskwanyň Krymy basyp almagy we Ukrainanyň gündogarynda 9900-den agdyk adamyň başyna ýeten urşa garyşmagy sebäpli girizilen sanksiýalaryň dowam etdirilmegini goldapdy.
Putiniň Klinton bilen gowy gatnaşygy ýok. Ol Klintony dört ýyl premýer-ministlikden soňra prezidentlige taýýarlanýan mahaly, ýagny 2011-nji ýylda Orsýetde bolan hökümete garşy protestleri öjükdirenlikde aýyplaýar.
Tramp bolsa, munuň tersine, saýlaw kampaniýasynda özüniň Orsýet bilen gatnaşyklary gowulandyrmaga we terrorimze garşy hyzmatdaşlygy artdyrmaga synanyşjakdygyny mälim etdi. Bu hem Putiniň köp wagt bäri aýdyp gelýän zady.
Putin bilen Tramp birek-biregi käwagtlar taryplasalar-da, Putin özüniň amerikan prezidenti bilen hiç haçan “aýratyn gatnaşygynyň” bolmandygyny aýdýar.
“Biziň hiç hili gatnaşygymyz ýokdy. Onuň Moskwa gelen mahallary boldy. Ýöne men onuň bilen duşuşamok. Bize gelýän amerikanlar köp” diýip, Putin aýtdy.
Federal derňew gullugy (FBI) bilen amerikan Kongresi orslar bilen Trampyň kampaniýa we geçiş toparynyň arasynda bolan duşuşyklar hakda barlag alyp barýarlar. Bu Trampyň egindeşleriniň duşuşyklaryny hem öz içine alýar. Amerikanyň aňtaw resmileriniň aýtmagyna görä, bu iş saýlawda Orsýetiň göz öňünde tutan maksady bolupdyr.
Putin 2015-nji ýylda Moskwada agşam naharynda bir-biriniň ýanynda oturan hem bolsalar, Flin bilen bolan duşuşyklarynyň hem gaty seýrek bolandygyny aýdýar.
Ors prezidenti interwýuda hökümet tarapyndan goldalýan “RT” (Russia Today) telekanalyna salgylanyp şeýle diýdi: “Öz kompaniýamyz Russia Today tarapyndan geçirilen bir ýygnanyşyga gelip, stoluň başynda oturamda, bir tarapda meniň gapdalymda bir jentlmen otyrdy”.
“Men söz sözlänimden soňra käbir zatlar hakda gürleşdik. Soňra hem turup gitdim. Ondan soňra maňa ‘amerikaly bir jentlmen bardy. Onuň käbir zatlarda eli bar. Ol ozal howpsuzlyk gulluklarynda bolupdyr’ diýdiler” diýip Putin aýdýar.
Ol soňra hem: “Bolany şol. Men onuň bilen çynlakaý gürleşemok ... Meniň jenap Flin bilen tanyşlygymyň çägi şu” diýip sözüniň üstüne goşýar.
Flin 8-nji noýabrda Tramp prezidentlige saýlananyndan soňra geçiş döwründe, özüniň Orsýetiň Birleşen Ştatlardaky ilçisi Sergeý Kizlýak bilen duşuşandygy hakda wise-prezident Maýk Pense doly maglumat bermänligi sebäpli wezipä gelenine bir aý-da bolmanka işden boşadyldy.
Putin şeýle hem Trampyň giýewisi we esasy geňeşçisi Jared Kuşner Kreml bilen gizlin habarlaşyk kanalyny ýola goýmagy teklip edipdir diýip, amerikan mediasynda ýaýran habarlardan hem özüniň bihabardygyny aýdýar.
Ol: “Bu teklipden habarym ýok. Bular ýaly teklip maňa gelenok” diýýär.
Putiniň beýanaty ýaýlym üçin orsçadan iňlisçä terjime edildi. Kreml hem onuň orsça transkripsiýasyny 5-nji iýunda ýaýratdy.
Amerikan saýlawlaryna Orsýetiň garyşandygyny inkär edýän Putin Birleşen Ştatlary çet ýurtlaryň saýlawlaryna garyşmakda aýyplaýar.
Ol: “Barmak basyp, dünýä kartasynyň niresini görkezseňiz, ähli ýerden Amerikan resmileriniň içerki saýlaw proseslerine garyşýandygyny eşidersiňiz” diýdi.
Analizçiler Putiniň Orsýete garşy bildirilýän aýyplamalardan ünsi sowmak üçin, şol işi aýyplaýjylaryň öz üstüne ýükleýändigini aýdýarlar.
Orsýetde uzak wagt bäri dowam edýän korrupsiýa we başga pikirlileriň basylyp-ýatyrylmagy hakda soralanda, Putin gaharlanyp: “Siz näme üçin özüňizi bular ýaly soraglary bermäge hakly saýýarsyňyz? Hemişe muny edýärsiňiz? Bize ahlak we nähili ýaşamalydygy hakda sapak bermek üçinmi?” diýip jogap berdi.
“Biz gatnaşyk gurmak, umumy töwerek döretmek maksady bilen berlen konstruktiw beýanatlary diňlemäge taýýyn. Ýöne bular ýaly zatlar syýasy konfliktler üçin ulanylsa, biz hiç haçan kabul etmeris” diýip, Putin aýtdy.


text:
PKK/PÝD-ÝPG WE DAEŞ GATNAŞYGY
Terror guramalary PKK/PÝD-ÝPG bilen DAEŞ-iň arasynda bolan çaknyşykdan soň özara bähbit gatnaşygyny ýola goýandygy ýüze çykdy
Terror guramalary PKK/PÝD-ÝPG bilen DAEŞ-iň arasynda bolan çaknyşykdan soň özara bähbit gatnaşygyny ýola goýandygy ýüze çykdy we şol gatnaşyk bilen bagly käbir maglumatlar açyk çeşmlelerde beýan tapdy.
Terror guramalary PKK/PÝD-ÝPG bilen DAEŞ-iň arasyndaky gatnaşyk bilen bagly iň anyk mysal; Terror guramalary PKK/PÝD-ÝPG-niň Rakka şäheriniň gözegçiligini ele alýarka terror guramasy DAEŞ bilen gazanan ylalaşygyna laýyklykda DAEŞ terrorçylarynyň şäherden awtobuslar bilen çykarylyş pursadyndaky fotosuratlaryň bolmagy. Terror guramasy DAEŞ tarapyndan 2014-nji ýylyň 15-nji ýanwarynda basylyp alynan Rakka şäheri ABŞ bilen Halkara hyzmatdaşlygynyň ýarag, gury ýer we howa goldawy netijesinde Terror guramalary PKK/PÝD-ÝPG tarapyndan 2017-nji ýylyň 17-nji oktýabrynda alyndy. Rakka alynýarka Terror guramalary PKK/PÝD-ÝPG bilen DAEŞ-iň arasynda gazanylan ylalaşyga laýyklykda; Rakkadaky DAEŞ terrorçylary ABŞ-nyň we Halkara hyzmatdaşlygynyň rugsady bilen awtobuslar arkaly Rakkadan çykarylyp Markada, Al Suwar we Deýrezzor etraplaryna getirildi. Şol ylalaşyk we terrorçylaryň çykarylmagy baradaky habarlar “BBJ-niň” habarçylary Quentin Sommerwille we Riam Dalat tarapyndan taýarlandy(1).
Rakkada Terror guramalary PKK/PÝD-ÝPG bilen DAEŞ-iň arsynda gazanylan ylalaşyk ABŞ-nyň we Halkara hyzmatdaşlygynyň ýolbaşçylary tarapyndan hem ykrar edildi. Pentagonyň metbugat sekretary Erik Pahon ylalaşygyň dolulygyna asuda ilaty goramak maksatlydygyny öňe sürüp; “Hyzmatdaşlarymyz bilen käte ylalaşman bileris, emma olaryň öz meselelerine çözgüt tapmagyna sarpa goýýarys” diýipdi. Halkara hyzmatdaşlygynyň metbugat sekretary polkownik Rýan Dillon hem twitter arkaly ylalaşygyň “syr” bolmandygyny beýan edipdi(2).
2017-nji ýylyň 15-nji noýabrynda Türkiýä boýun egen we soň Britaniýanyň “Taýms” gazetine interwýu beren SDG-niň metbugat sekretary Talal Silo, SDG-niň Rakkadan ozal şeýle ylalaşyga Menbiçde-de gelendigini beýan edipdi. Silo PÝD/ÝPG-lileriň Menbiçden giden DAEŞ terrorçylaryna öz gözegçiligindäki ýerlerden erkin geçmekleri üçin 200 dollardan başlaýan syýahatnamasyny satandygyny beýan etdi(3).
SDG-ni gönükdirýän Şahin Jilonyň ABŞ bilen ylalaşandygyny we Menbiçiň halas edilmeginden ozal 2 müň DAEŞ-liniň ýörite gorag bilen şäherden çykmagyna rugsat berilendigini aýdan Silo, SDG-niň we ABŞ-nyň DAEŞ-lileriň howpsyzlygyny üpjün edip, Jarablusa tarap gitmeklerine ýol bermekleriniň ABŞ bilen SDG-niň arasyndaky ilkinji ylalaşykdygyna ünsi çekipdi. Beýleki bir ylalaşygyň Ýefrat derýasynyň ugrundaky Tabka etrabynda gazanylandygyny beýan eden Talal Silo, Şahin Jilonyň terror guramalary PÝD/ÝPG-SDG-niň adyndan amerikalylar bilen duşuşandan soň DAEŞ-lilere howpsyz çykyş rugsadynyň berilendigini nygtady(4). Şu wakalara laýyklykda PÝD/ÝPG bilen DAEŞ-iň arasynda özara bähbit gatnaşygynyň açylandygyny aýtmak mümkin.
Talal Silo “Anadoly” habarlar gullugyna beren beýanatynda bolsa PKK-nyň Deýrezzordaky we Hasakadaky nebit känlerini dolandyrmagy bilen bagly soraga şeýle jogap berdi: “ÝPG we PKK 2012-nji ýylda Rumeýlandaky nebit guýularyny alandan soň dolandyrmaga başlady. Şol nebit ilkiler DAEŞ-iň gözegçilik edýän ýerleriniň üsti bilen eksport edilýärdi. PKK terrorçylarynyň Jizredäki maliýe işleriniň jogapkäri Ali Şeýr Kamyşlyda ýaşaýar. PKK-nyň ýolbaşçylary bilen gönüden gatnaşygy bar. Nebit boýunça şertnamalary baglaşmaga ygtyýarly adam. Gazanylan girdejileri diňe şol bilýär. Ol, PKK-nyň syrydyr. Ali Şeýr 2012-nji ýyldan bäri nebiti daşary satýar. Ozallar satuw diňe DAEŞ-iň gözegçiligindäki ýerleriň üstaşyr edilýärdi. Hökümetiň goşunynyň ofiseri Al Katyrjy PKK-dan nebit alýan umumy ýolbaşçy. Hatda Şahin Jilonyň hem onuň işine goşulyp bilmejekdigini aýtdylar. Nebit meselesi guramanyň syrydy. Sorap-idäp käbir maglumatlara eýe boldum. Satan nebitiniň puly Liwanyň banklarynda özlerine ýakyn käbir adamlaryň hasabyna geçirilýärdi. Soň pul Ýewropa geçirilýärdi. Adamlaryň ählisi PKK terrorçysy. Mesele iňňän uly. Günde ýüzlerçe tanker bilen nebit gatnadylýardy(5).
Terror guramalary PKK/PÝD-ÝPG-niň soňlar Deýrezzor tarapyndan basybalyjylykly işlere girişmekleri bilen terror guramasy DAEŞ-iň köp sanly strategik ýeri ýekeje ok atmazdan terror guramalary PKK/PÝD-ÝPG-ä bermegi üns çekijidir.
Terror guramalary PKK/PÝD-ÝPG-niň Deýrezzor şäheriniň gündogaryna guran hüjüminde; DAEŞ bilen ýaňadandan ylalaşdy. “Qasioun” habarlar gullugy tarapyndan mazmuny çap edilen ylalaşyk terror guramalary PKK/PÝD-ÝPG bilen DAEŞ-iň arasynda hüjümleriň bes edilmegi barada ylalaşyk gazanylandygyny ýüze çykardy. Gazanylan ylalaşyk bilen birlikde terror guramalary PKK/PÝD-ÝPG, DAEŞ-e degişli ýerlere guraýan hüjümlerini bes edip, DAEŞ terrorçylarynyň sebitinden çekilip, Siriýanyň gündogaryna gitmeklerinden soň Deýrezzor şäheriniň gündogar bölegini basyp aldy.
Siriýada Terror guramalary PKK/PÝD-ÝPG-niň basybalyjylygyna şert döretmeginden daşgary DAEŞ bilen Türkiýe duşmançylygy boýunça hem köp sanly gepleşikler geçirilýär. Häzirki wagtda Terror guramalary PKK/PÝD-ÝPG-niň Rakkadaky we Deýrezzordaky tussaghana diýilýän ýerlerindäki köp sanly DAEŞ terrorçysy Türkiýä garşy aksiýa guramaklary şerti bilen boşadylýar.
DAEŞ terrorçylary Türkiýä garşy aksiýalara işjeň gatnaşmaýan hem bolsalar, Türkiýäniň harby güýçleriniň ýerleşýän ýeri bolan İdlibe we “Ýefrat galkany” operasiýasynyň geçirilen ýerlerine dürli ýollar bilen baryp, Türkiýe üçin howp emele getirýär. Şeýle hem şol adamlar terror guramasy PKK/PÝD-ÝPG tarapyndan halkara jemgyýetçiliginde Türkiýäni DAEŞ bilen ýakyn ýaly edip görkezmek üçin gara propoganda serişdesi hökmünde peýdalanylýar.
Terror guramasy PKK/PÝD-ÝPG “Zeýtun Şahajygy” operasiýasy sebäpli Türk ýaragly güýçlerine we Azat Siriýa goşunyna garşy söweşmekleri şerti bilen Afrin tussaghanasyndaky DAEŞ terrorçylaryny boşatmaga başlady. Täze çykan habarlara seredilende PKK/PÝD-ÝPG-niň gidere ýeri galmadyk beýleki DAEŞ-lilerden peýdalanmak üçin olara täze bir durmuş wada berýändigi we käbirlerini Ýefrat derýasynyň gündogaryndan Afrine getirýändigi görülýär. Ýurduna dolanmadyk, emma söweşme we bomba ýasama ukyby ýokary bolan DAEŞ terrorçylarynyň PKK/PÝD-ÝPG tarapyndan seredilende we PKK/PÝD-ÝPG-niň özi üçin işlejek DAEŞ-lilere atlaryny terror sanawyndan çykarmagy wada berendigi hakykatdyr (6). PKK/PÝD-ÝPG-niň DAEŞ terrorçylaryndan peýdalanmak üçin edýän başlangyçlary şol terror guramalarynyň arasyndaky tarapdarlaryň bir tarapdan beýleki tarapa geçmeginiň nähili ýeňildigini görkezmegi taýdan hem möhüm. Şeýle bolan halatynda DAEŞ-e garşy göreş ady bilen ABŞ-nyň we Ýewropa ýurtlarynyň ýany bilen köp sanly döwletden goldaw alýan PKK/PÝD-ÝPG-niň ikiýüzliligini we bähbidine laýyklykda iň uly duşmany bilen hyzmatdaşlyk edip biljekdigini görkezýär.
PKK/PÝD-ÝPG; basyp alan ýerlerinde etniki saplaýyş etmek, sebitiň demografik gurluşyny özgertmek maksady bilen esasanda arap we türkmen ilatyny göçmäge mejbur edýär. Terror guramasy PKK/PÝD-ÝPG; tussaghana hökmünde ulanýan ýerlerinde bolmagyny islemeýän DAEŞ terrorçylaryny hem göçmäge mejbur eden ilatynyň arasyna goşup, Türkiýä ugradýar. Şeýlede terror guramasynyň DAEŞ-e degişlidigi bilinýän toparlary Türkiýe-Siriýa serhedindäki gizlin geçelgeler arkaly (tuneller) Türkiýä geçirýär.
Beýleki tarapdan Amerikanyň “Nation” žurnaly 2017-nji ýylyň 9-njy fewralynda çap eden habarnamasynda PÝD(ÝPG-niň Siriýanyň demirgazygynda harby jenaýat edendigi we onlarça müň adamy ýurdundan jyda düşürendigi beýan edilýär. ÝPG-niň Siriýanyň demirgazygynda gözegçilik edýän ýerlerinde onlarça müň arap we kürt ilaty sürgüne mejbur edendigi, harby jenaýat edendigi barada nygtalýan habarnamada ünsi çekýän zat bolsa; ÝPG-niň sebitde DAEŞ bilen çaknyşmaýandygy, tersine çaknyşýan toparlaryň öňüni alyjy pozisiýa eýeleýändigi barada maglumat berilmegi (7). Şol jähtden habarnamanyň PKK/PÝD-ÝPG-niň DAEŞ bilen edýän hyzmatdaşlygyny nygtamaga synanşýandygyny aýdyp bileris.


text:
«Uly bilermenleriň gullugynyň» çäklerindäki bilelikdäki taslama- türkmen-german hyzmatdaşlygynyň ugurlarynyň biridir
Şu günler paýtagtymyzyň esasy hassahanalarynyň ikisinde germaniýaly hünärmenler tejribe alyşmak maksatnamalaryna gatnaşýarlar.
Onkologiýa ylmy-kliniki merkezinde Týubingen şäheriniň uniwersitet klinakasynyň we onuň içki agzalaryň hirurgiýasy bölüminiň ýolbaşçysy professor Bertold Ştaýnke türkmen kärdeşleri bilen himioterapiýasy babatda tejribesini paýlaşdy. Geljegi uly hyzmatdaşlygyň ugurlarynyň biri-de—molekulýar-biologik kesel anyklaýyşydyr.
Enäniň we çaganyň saglygyny goraýyş ylmy-kliniki merkezinde professorlar Uwe Hazbargen we Şubert ýaňy doglan bäbeklere seretmek we göwreli eneler çaga dogranda olara operasiýa etmek boýunça türgenleşik –sapaklaryny geçýärler. Professor Andrea Şulse mikrobiologiýa ylmy barlaglarynyň meseleleri boýynça maslahatlar berer.